Stalinin general-leytenant oğlunun başına gətirdiyi DƏHŞƏTLƏR - FOTO/VİDEO\n4 Aprel 2017 14:34\n8 085 Baxış\nBirinci kanalda SSRİ-nin ən əzazil hökmdarı və dünya tarixində öz zülmü, diktatorluğu ilə iz buraxmış İosif Stalinin övladı Vasili Stalin haqqında film yayımlandı. Filmin adı da belə idi: “Ellər atasının oğlu”. Film elə başlanğıcdan bizə sosial mesaj ötürürdü. Söhbət Stalinin bədbəxt elədiyi övladdan gedir. Çünki Stalin bütünlüklə öz adı, varlığı ilə o uşağa mane olurdu. O uşaq heç vaxt müstəqil yaşaya, özü ola, uşaqlıq, yeniyetməlik görə bilməzdi. Görmədi də...\nStalin Vasilini çox sevirdi və bu sevginin nəticəsi idi ki, o, 26 yaşında General-leytenant rütbəsi alır – Aviasiya General-leytenantı. Ona heç nə qadağan olunmur, idman sahəsində xüsusi fəallıq göstərir. Amma bütün hallarda o, xoşbəxt deyil və onun xoşbəxt olmamasının əsas yarlıkı məhz soyadıdır. Bu soyad ona çox sonralar da mane olacaq. Stalinin ölümündən sonra Vasili Stalin həqiqətən bədbəxt bir ömür sürəcək – Həbsxana, soyadın zorla dəyişdirilməsi, kimsəsiz, məhv olmuş bir ömür, süni parlaqlıq və çəkilən zülm. Ellər atasının bədbəxt övladı bax bu deməkdir. Serial bütünlükdə dediyimiz bu mənzərəni aça bilir. Fabula və süjet xətti məhz bunun üzərində qurulub.\nBiz Vasili Stalinin uşaqlığından son gününə – həbsxanadan çıxana qədər onun ömrünü görürük. Baş rol oyunçusu Gela Mesxini xüsusilə qeyd etmək lazımdır. O, serialda çox maraqlı ifası ilə yadda qalıb. Onun istər hərəkətləri, istər davranışı Vasili Stalinin bütün jestlərini xatırladır. Düşünmək olar ki, Vasili Stalin məhz belə olmalıdır.\nQeyd etmək lazımdır ki, ssenarini hiss etmək üçün tarixə də bələd olmaq vacibdir. Bu baxımdan insafla danışsaq, serial tarixi həqiqətlərə çox uyğun, yaxın şəkildə yazılıb. Hadisələr olduğu kimi verilir, informasiyalar çox dəqiqliyilə göstərilir. Tarixlə bədii obraz, bədii rəng arasında uyğunluq çox uğurlu və ustalıqla tapılıb. Bir neçə sitatları, hətta bir neçə konkret hadisələri qeyd etmək lazımdır ki, çox yerində səslənib. Həqiqətən serial bu hadisələrin tarixi şahidliyi kimi göstərilə bilər. Ekranda görünən Stalin çox fərqlidir. Biz burada onun diktator olmasından daha çox mükəmməl ata yaratmaq istəyini görürük. O, üç yüz milyonluq ölkəni idarə edir və onun övladı mütləq nümunəvi olmalıdır. O, bu baxımdan mübarizə aparır. Bu filmdə biz məhz Stalinin bu tərəfini görürük. Rejissor və ssenari müəllifi Stalinin nə siyasi fəaliyyətini, nə də diktaturasını canlandırır, onlar məhz Stalinin bir atalıq missiyasını necə yerinə yetirdiyini göstərir.\nQeyd edək ki, Stalinin hakimiyyət dövrü SSRİ-nin ən ağır illərinə təsadüf edir. Elə ağır olmasının səbəbkarı da özü idi. Bütün Sovet hakimiyyətinin bəlalarının müəllifi də özü idi. O özünü ellər atası hesab edirdi və hamı onu bu cür adlandırırdı. Ellər atasının evdəki övladı təbii ki, çox tərbiyəvi və nümunəvi olmalı idi. Amma bu belə alınmırdı. Vasili Stalin bəzən xuliqanlıq edirdi, bəzən davalar çıxarırdı, içirdi, müxtəlif əyyaşlıqlar edirdi və bu Stalinin heç də xoşuna gəlmirdi. O, bütün hallarla bunu yığışdırmaq istəyirdi. Əgər o xalqlar atası, ellər atasıdırsa onun övladı bu cür olmamalıdır. Vasili Stalin bəzən bunları elə öz atasının acığına edirdi. Hətta filmdə belə bir epizod var, bir gün atasından pul almağa gəlir, amma Stalin deyir: “Bilirsən ki mənim maaşım akademikin maaşından belə azdır. Mənim maaşım ancaq mənim qidama çatır, haradan alım sənə pul verim”. Bu, həqiqətən belə olub. Burada heç bir şişirtmə yoxdur. Çoxlu şahidlər də danışıb ki, İosif Stalin pulgir olmayıb.\nO, heç vaxt pul haqqında, geyim haqqında düşünməyib. Amma Vasili Stalin daim zöqlü geyinmək, qızlarla gəzmək, əylənmək istəyib. O, müasir həyat görmək istəyirdi. General-leytenant olsa belə pulu bunları etməyə çatmırdı. Ancaq hansısa yolla pul əldə etmək istəyirdi və asan yolu atasında tapırdı, amma atası buna imkan vermirdi. Vasili Stalin soyadından istifadə edib pul tapa bilirdi. Serialda biz bunun izlərini görürük. Filmdə çatışmayan cəhət kimi qeyd etmək lazımdır ki, Vasilinin spirtli içkiyə marağı aşırı şəkildə qabardılıb. Ümumiyyətlə, sovet dövrünü əhatə edən seriallarda siqaretdən və spirtli içkilərdən istifadə bəzi hallarda əndazəsini aşır. Bir çox rejissorlar vəziyyətdən çıxmaq üçün bunu bir fənd kimi istifadə edirlər. Hesab edirəm ki, bu, əslində bir fənd yox, bir qədər şişirdilmiş, eyni zamanda tamaşaçıya xoş təəssürat bağışlamayan təqdimatdır. Vasili Stalinin çox içməsinin qabardılaması məncə, çox uğursuz alınıb.\nSsenari müəllifi haqqında çox danışmağa dəyməz, çünki soyad özü hər şeyi deyir. Dünyasını bu yaxınlarda dəyişmiş ustad ssenari müəllifi Volodarski bir çox məşhur serialların ssenari müəllifir. Onun bütün işləri uğurlu olub. O cümlədən haqqında danışdığımız “Ellər atasının oğlu” serialı da onun uğurlu müəllif işidir. Hesab etmək lazımdır ki, filmin musiqi tərtibatı da uğurlu alınıb. Morozovların bəstəkar işi çox maraqlıdır. Burada həmçinin mühitin, müasirliyin musiqi elementlərini görürük. Ümumiyyətlə, bizim üçün müharibədən sonrakı SSRİ dövrünün bir mühiti yaranır. O mühitin yaranmasında musiqinin xüsusi bir rolu var. Xüsusən də Vasili Stalinin əyləncə yerlərində işlənmiş musiqi fraqmentləri olduqca maraqlıdır. Ümumiyyətlə, filmin soundtreki də uğurlu işlənib və Morozovların burada işini yüksək dəyərləndirmək lazımdır.\nAktyorların ifasına gəldikdə qeyd etmək lazımdır ki, Budyonovun ifası çox maraqlı alınıb. Budyonov sonuna qədər Vasili Stalini müdafiə etmək istəyir və həqiqətən də o, bununla bağlı Beriyaya, Xruşova müraciət edir. Amma filmdə Xruşşovun riyakarlığının, ikiüzlüyünün, onun qisas almaq istəyinin şahidi oluruq. Stalinə gücü çatmayan Xruşşov öz heyfini onun oğlundan çıxa bilir.\nƏslində “Ellər atasının oğlu” serialı çox serialı bədii film adlandırıla bilər və son illərin ən yaxşı draması kimi dəyərləndirilməlidir.\nEkranda əsasən Vasili Stalini görürük. Təbii ki, qəhrəman Vasili Stalindir. 12 yaşından siqaret çəkməyə başlayan, içki və qadın aludəçisi, avaralığı çox sevən, hətta motosikletlə məktəbə gedib, sevdiyi qıza öz sevgisini etiraf edən dəliqanlı bir insanı görürük. Lakin ömrünün elə gənc yaşındaca atasının ölümündən sonra həbsxana həyatını keçirmiş, ucqar bir yerdə müflis, ac vəziyyətdə yaşayan bir insan yaşamını görürük. Xoşbəxt gündən pis günə düşən, dəyişmiş, başqalaşmış bir insana şahidlik edirik. Film əslində onun son günlərini göstərmir, sanki onu mifdə saxlayır. Biz onun son günlərini, çətin günlərini görsəydik, bəlkə mif dağılardı. Bu baxımdan ellər atasının oğlunun mifi saxlanılır, qorunur. Həqiqətən böyük diktatorun, ellər atası hesab olunan böyük bir insanın, hər şeyə qadir bir şəxsin övladının bədbəxt taleyi ürəkağrıdıcıdır. Bilirik ki, Stalinin qızı 60-cı illərdə sovet ərazısini tərk etdi və tərk edəndən sonra xatirələr yazdı. Alliluyevanın xatirələri çap olunandan sonra Stalin haqqında çox dəhşətli faktlar öyrəndik. Onun ailədə necə qəddar olması, həyat yoldaşını öldürməsi, digər həyat yoldaşını qətlə yetirməsi, böyük oğlu Yakova qarşı pis münasibəti haqqında qeyd olunmuşdu. İosif Stalin oğlu Vasilini varis kimi görmürdü. Onun belə bir niyyəti də yox idi. Atasının ölüm anında Vasili Stalin Beriyaya dönüb “Onu siz öldürdünüz” deyəndə, onun bu sözlərində çox böyük həqiqət var idi, çünki Stalin öz ailəsindən tamam ayrı düşmüşdü, tək qalırdı, ailəsindən uzaq idi və ancaq Beriya və onun ətrafındakıların – Xruşşovun, Malenkovun əhatəsində idi. Onlara isə sağ Stalin lazım deyildi, onun səhhətində problem olsa belə, bu, onlara maraqlı deyildi. Ümumiyyətlə, Stalinin ölümü ilə bağlı müəmmalar bu gün də davam edir, hələ açılmayıb. Onu da qeyd etmək lazımdır ki, Stalin ömrünün sonlarında artıq qocalıq sindromuna düşmüşdü, qocalıq xofu onu buraxmırdı. O, elə bilirdi ki, ona sui-qəsd hazırlayırlar. Hətta öz oğlundan belə xoflanırdı. Stalin elə bilir ki, oğlu varis olmaq istəyir. İosif Stalinin içindən belə hiss kiçirdi ki, oğlu onu öldürə bilər. Lakin Vasili Stalinin belə bir iddiası yox idi.\nHesab edirəm ki, filmin ən dəhşətli hissəsi Volf Messinqlə bağlı səhnədir. Bilirik ki, Volf Messinq dövrünün öncəgörəni idi. O, ekstrasens kimi SSRİ-də çox məşhur idi. Həmin dövrdə Vasili Stalinin rəhbərliyi ilə xokkey komandası fəaliyyət göstərirdi. Öncəgörmələrin birində Volf görür ki, təyyarə qəzası olacaq və bütün xokkey komandası öləcək. O, hansısa yolla bunun qarşısını almaq istəyir. Bu məqamda xokkey komandasının təyyarəyə minməməsi üçün kimə müraciət edəcəyini bilmir. Dərhal çıxış yolunu Stalinin yanına getməkdə görür. Stalin və Beriyanın iştirakı ilə görüş baş tutur. Volf deyir ki, öncəgörməsində Vasli Stalin də həmin təyyarədə gedir. Stalindən komandanın həmin təyyarəyə minməsinə icazə verməməsini xahiş edir. Stalin onu əmin edərək deyir ki, göstəriş veriləcək və onlar təyyarəyə minməyəcək. Görüşdən sonra Volf Messinq çox rahatlıqla evinə gəlir və həyat yoldaşına əhvalatı danışır: “Nəhayət, bu hadisəni Stalinə danışdım”. Əslində isə Stalin təklif edir ki, Volf Messinqin həqiqətən öncəgörən olduğunu yoxlasınlar. Təbii ki, təyyarədə Vasili Stalinin olmaması şərti ilə. Beləliklə, Vasili Stalin içkiyə meyilli olduğu üçün onu çoxlu içirdirlər. Dərin yuxuya gedən Vasili səhər ayılıb özünü təyyarəyə çatdıra bilmir. Bütün komandanın olduğu təyyarə həqiqətən də qəzaya uğrayır və komanda üzvlərinin hamısı qəzada ölür. Onda Messinq Stalinin nə qədər qəddar və amansız biri olduğunu anlayır və ömrünün sonuna qədər Stalini bağışlamır. Onun özü deyirdi: “Mən heç vaxt Stalinin yanına getməyəcəm, əgər o məni sınamaq istəyirdisə niyə bu qədər insanı qurban verirdi?”.\nMəncə, filmin ən emosional təsirli, mistik tərəfi məhz bu yerdir ki, onu ssenari müəllifi ustalıqla işləyib. Ümumiyyətlə, filmin maraqlı məqamları çoxdur. Qadınlar, gözəl xanımlarla zəngin, baxılmalı, ekzotik yerlər var. 50-ci illərin bütün gözəlliklərini ekranda görürük. Operator və rəssamın işində ustalıq göz önündədir. Tövsiyə edərdim ki, bu filmə baxasınız, ellər atasının oğlunun taleyini görəsiniz.\nNorveçdə Azərbaycan əlaqələrinə həsr edilmiş sərgi açıldı - FOTO\n10 İyul 01:41\n9 İyul 20:24


Peyğəmbərlərin zühur etdiyi torpaqlar - Ayətullah şeyx hacı Məhəmməd Cavad Fazil lənkəranin saytı\nPeyğəmbərlərin zühur etdiyi torpaqlar\nTarixində 22 July 2018 & Saat 19:14\nNə üçün bütün peyğəmbərlər şərqdə zühur etmişlər və avropa ölkələri və qərbdə peyğəmbər olmamışdır?\nBu suala cavab olaraq bir neçə məsələyə diqqət edilməlidir:\n1-Bu ki, deyilir "nə üçün müəyyən bir məntəqədə peyğəmbərlər çox olmuşlar?" Yaxud "müəyyən bir məntəqədə peyğəmbərlər gəlmişlər", bu məsələ İlahi məsləhətə əsasəndir, yəni "Allah-təala Özü daha gözəl bilir ki, peyğəmbərlərini harada təyin buyursun." Eləcə də insanların xüsusi istedadları və ləyaqətləri ilə də bağlıdır. Sözsüz ki, məntəqələr və diyarlar da öz növbəsində istedadların yüksəlişində təsirlidirlər. Hazırda da deyilir ki, şərq, ürfan və işraq diyarıdır.\n2-Doğrudur, "Ulul-Əzm" (şəriət sahibi olan) peyğəmbərlər asiya və yaxın şərq ölkələrindən olmuşlar, amma tarixçilərin arasında bütün peyğəmbərlərin yaxın çərqdə zühur etmələri barəsində nəzər ixtilafları vardır. Bəziləri deyir ki, bütün peyğəmbərlər yaxın şərqdə zühur etməmişlər, ona görə ki, peyğəmbərlər müəyyən bir ölkəyə və ya millətə xas deyillər. İslam nəzəriyyəsinə əsasən bütün ümmətlərin özlərindən peyğəmbərləri olmuşdur. Qurani-Kərim buyurur:\n”و لقد بعثنا فی کلّ أمة رسولاً أنِ اعبدواالله و اجتنبوا الطاغوت"\n"Hər bir ümmətə peyğəmbər göndərdik (xalqa desinlər) ki, Allaha ibadət edin və bütlərdən uzaq olun."\nHəmçinin, bəzi torpaqlarda heç bir peyğəmbərin olmaması və peyğəmbərlərin ancaq Fələstin və Hicaz məntəqələrində olması, özü tarixi baxınmdan isbat edilməmiş bir məsələdir. Qurani-Kərim buyurur:\n"و ان من امة الا خلافیها نذیر"\n"Bütün ümmətlərdə (insanları pisliklərdən) çəkindirən vardır."\nDeməli, Allah-təala tərəfindən insanların hidayəti üçün göndərilmiş xüsusi şəxsiyyətlər (peyğəmbərlər) olmuşdur, lakin biz onları isbat etməyə qadir deyilik.\nBəli, bütün yerlərdə "Ulul-Əzm" peyğəmbərlərin olması vacib deyildir, belə ki, 124 min peyğəmbər olduğu halda Qurani-Kərim onlardan məhdud şəkildə bəzilərinin adını zikr etmişdir, həmçinin bütün bu peyğəmbərlər beş "Ulul-Əzm" peyğəmbərin dinini təbliğ etmişlər və bu kimi peyğəmbərlər mümkündür bütün torpaqlarda olmuşlar.\nDoğrudur, Ulul-Əzm peyğəmbərlər, şəriət və səmavi kitab sahibləri orta və yaxın şərqdə olmuşlar; Nuh peyğəmbər İraqda, İbrahim peyğəmbərin dəvəti İraq və Şam torpaqlarında olmuş və Misr, Hicaza da səfər etmişdir, Musa peyğəmbər də Misrdə dünyaya gəlmişdir.\n3-Bəzi müasir yazıçılar əksər peyğəmbərlərin və ya Ulul-Əzm peyğəmbərlərin şərqdə zühur etmələri səbəbini belə izah etmişlər:\n"Bəşər cəmiyyətlərinin yaranışı və insan mədəniyyətinin zühuruna diqqət yetirdikdə bu məsələ heç də təəccüblü deyildir. Çünki dünyanın böyük tarixçiləri açıq-aydın bildirirlər ki, şərq aləmi (xüsusən orta və yaxın şərq) insan mədəniyyətinin beşiyidir ki, bu məntəqəni "hilale xəzib", yəni "ay-para şəkilli münbit və bərəkətli torpaqlar" adlandırmışlar.\nMisr mədəniyyəti dünyanın ən qədim mədəniyyəti kimi tanınmışdır, İraqda Babul mədəniyyəti, Hicazın cənubunda Yəmən mədəniyyəti, həmçinin İran və Şam vilayətləri mədəniyyəti, bütün bunlar dünya mədəniyyətində tanınmış məntəqələrdir. Bəşər mədəniyyətinin ömrü bu torpaqlarda yeddi min ildən artıq sayılır. Eyni zamanda insan mədəniyyəti ilə peyğəmbərlərin gəlişinin yaxın rabitəsi vardır, çünki mədəni insanlar İlahi dəsturlar və qayda-qanunlara daha çox ehtiyaclıdırlar ki, həm ictimai və hüquqi qanunlara zamin olsunlar, fəsad və təcavüzün qarşısını alsınlar, həm də insanlarda İlahi fitrətin inkişafına çalışsınlar. Ona görə deyirəm ki, bu gün bəşərin, xüsusən də mədəni və inkişaf etmiş ölkələrin məzhəbə ehtiyacları daha çoxdur."\nƏsas terminlər: Peyğəmbərlərin zühur etdiyi torpaqlar


Millət vəkili Q.Paşayeva Siyasi Psixologiya Məktəbinin qonağı olub və gənclərin suallarını cavablandrıb. » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Millət vəkili Q.Paşayeva Siyasi Psixologiya Məktəbinin qonağı olub və gənclərin suallarını cavablandrıb.\nMillət vəkili Q.Paşayeva Siyasi Psixologiya Məktəbinin qonağı olub və gənclərin suallarını cavablandrıb.\nTarix: 07.06.2018 17:02 Oxunma sayı: 390 Bölmə: SOSİAL,\nMilli Məclisin deputatı, professor Səməd Seyidovu bu cür önəmli Məktəbin açılması münasibətilə təbrik edən millət vəkili Qənirə Paşayeva mərkəzə fəaliyyətində böyük uğurlar diləyib. Siyasi Psixologiya Məktəbində gənclərlə belə bir görüş üçün təşəkkürünü bildirən millət vəkili, siyasi elmlər doktoru Q.Paşayeva bizim üçün müstəqil Azərbaycandan dəyərli heç bir şey ola bilməz deyərək ölkəmizin daha da inkişafı istiqamətində gənclərin üzərinə düşən vəzifələr barədə geniş fikirlərini söyləyib. Erməni diasporu, lobbisi və dəstəkçilərinin Azərbaycan əleyhinə təbliğat apardığını deyən millət vəkili bütün gəncləri duyarlı olmağa, yalanlara qarşı, Azərbaycan əleyhinə təbliğat aparanlara qarşı ciddi mübarizəyə səsləyib.Millət vəkili Q.Paşayeva gəncləri həqiqətlərin dünyaya daha geniş yayılmasında sosial şəbəkələrin təqdim etdiyi imkanlardan geniş istifadə etməyə də çağırıb: "Harada doğulmasından və harada yaşamasından asılı olmayaraq hər bir azərbaycanlı Azərbaycanın yanında olmalı, həqiqətlərin dünyaya daha geniş çatdırılması üçün çalışmalıdır”.\nMillət vəkili Q.Paşayeva gəncləri daha çox oxumağa, mütaliəyə, öyrənməyə, daxili dünyalarını zənginləşdirməyə çağırıb. "Ölkəmizin daha da inkişafı üçün gənclərin savadlı, təhsilli, elmə və kitab oxumağa meyilli olması əsas şərtdir”- deyən millət vəkili Qənirə Paşayeva bildirib ki, bir insanın inkişafı və gələcəyində onun təhsili, bir peşə sahibi olması çox böyük önəm daşıyır və uşaqlarımız oxumağa, öyrənməyə, bir peşə sahibi olmağa daha çox meyilli olmalıdırlar.Qənirə Paşayeva onlara özəlliklə tariximizlə bağlı kitabları və Azərbaycan ədəbiyyatını daha geniş mütaliə etməyə səsləyib. Millət vəkili bildirib ki, hansı peşənin sahibi olmasından asılı olmayaraq hər bir insan öz ölkəsinin və millətinin tarixini də dərindən bilməlidir. Millət vəkili Qənirə Paşayeva Dağlıq Qarabağ münaqişəsi, Ermənistanın işğal etdiyi torpaqlarımızda törətdiyi soyqırımlar, vandalizm aktları, beynəlxalq təşkilatların ikili standartları ilə bağlı da gənclərin suallarını geniş cavablandırıb. Azərbaycanın işğal altında olan əraziləri barədə də danışan millət vəkili Q.Paşayeva biz hamımız dünyanın harasında yaşamağımızdan asılı olmayaraq ordumuzun könüllü əsgəriyik və olmalıyıq. Qadın haqlarının müdafiəsi, gender bərabərliyi, qızların təhsili, qadına qarşı zorakılıqla mübarizə istiqamətində uğurların əldə edilməsində dövlət siyasətinin önəmli yer tutmasının vacibliyini vurğulayan millət vəkili Qənirə Paşayeva Azərbaycanda bu istiqamətdə əldə edilən uğurlar və həllini gözləyən problemlər barədə də sualları cavablandrıb.\nO deyib ki, gender bərabərliyi, qadınların dövlətin və cəmiyyətin idarə olunmasında rolunun artırılması, qadınların cəmiyyətin bütün sahələrində rolunun genişləndirilməsinə dəstək, qadınlara qarşı bütün növ zorakılıq hallarına qarşı kəskin mübarizənin aparılması Azərbaycan dövlətinin prioritetləri sırasındadır. Toplumun və dünyanın inkişafı qadınların təhsilindən və inkişafından keçdiyini vurğulayan millət vəkili bildirib ki, savadlı cəmiyyət savadlı anadan keçir. Uşaqları xarici dillərlə də xüsusi maraqlanmağa zaman ayırmağa çağıran millət vəkili Qənirə Paşayevagəncləri maraqlandıran sualları da cavablandırıb və onlara müəllifi olduğu kitabları imzalı hədiyyə edib.\nMillət vəkili Q.Paşayevanın gənclərlə görüş videosunun linkini burdan izləyə bilərsiniz.


Əgər bir həkimə ehtiyacınız varsa:\n1. Gözlərin və ya tənəffüs yollarının yanması, üz və boyun yanması.\n2. Böyük lezyon sahəsi, 5 sm-dən çox yanma eni.\n3. Yanğın kasıb bölgəsində lokalizə olunur.\n4. Tüstü nəfəsi meydana gəldi (məsələn, yanğın halında).\n5. Təsirə məruz qalmış dəri qara halına gəldi.\n6. Kimyəvi cəhətdən blisterin yanması.\n7. Diabet və ya böyrək xəstəliyi.\nBaloncuklar ikinci dərəcəli yanıqlar ilə görünür. Onlar maye ilə doldurulur, ilk mərhələdə onları açmaq mümkün deyil. Birincisi, yara daxilində bir infeksiya yarada bilər, ikincisi, böyük bir yara olacaq.\nBlisterlər yanıqlardan yaranarsa nə etməli?\n1. Əgər yandırılsanız, ilk növbədə, bədəninizin təsirlənmiş hissəsini soyuq suya qoyun və ya soyuq kompres tətbiq edin. Buz tətbiq edilə bilməz. Yandırılmış bir sahəsi bağlayın və ya quru bir parça əlavə edin. Bu sadə addımlar sonra bir neçə saat içində görünəcək yandırmaq qabığından qurtarmaq kömək edəcək.\nZədələnmiş toxumaların iltihablanmasının qarşısını almaq üçün yanan sahə antiseptik həll olunmalıdır, məsələn klorheksidin.\n3. Kremlə yandırın. Panthenol, ya da Lifeguard, ya da istifadəsi mümkün olan hər hansı yağ əsaslı kremdən istifadə edə bilərsiniz. Heç bir şey ələ alınmadıqda ən yaxın eczanəyə müraciət edin və "Yanmağa qaymaqlı bir krem ver" deyirlər. Şübhəsiz ki, onlar sizə bir şey təklif edəcəklər.\nAtəş və şiddətli ağrı olması halında, parasetamol ya da ibuprofen alın. Bu dərmanlardan hər hansı biri ağrıları azaldır və atəşi azaldır. Yandıran insanlarda antiinflamatuar preparatlara həssaslıq artırıla bilər, belə ki, yalnız yarım həb alın.\n5. Daha çox mayeləri içmək, daha çox ət, balıq və süd məhsulları yeyin. Belə bəslənmə qabarıq yanıqların sürətlə yaxşılaşmasına kömək edəcəkdir.\nÜmumiyyətlə, yuyulmayan yanan blisterlər təxminən iki həftə ərzində şəfa verir. Bir yara infeksiyası meydana gəlsə, müalicə prosesi bir neçə ay davam edə bilər. Bu vəziyyətdə infeksiyanın müalicədən ziyan çəkməsi daha asan olduğunu unutmayın.\nYandırma kabarcısının iyileşmesi üç mərhələdə baş verir:\n1. Purulent-nekrotik. Bubble içərisində olan mayelər tədricən buludlu olur. Ətrafdakı dəri qırmızı maya bilər. Bubble şişirir və çox böyük olarsa, açılmalı və əzələ buraxılmalıdır. Prosedur çox xoş deyil, amma hələ də həkim olmadan saxlamağa qərar verərsənsə, infeksiya daşımamaq üçün hər şeyi düzəlt. Dərini antiseptik həll ilə müalicə edin. Sonra, steril bir iynə ilə balonu fırçalayın. Bunun üçün müntəzəm şpris istifadə edə bilərsiniz. Yağın steril pambıqla təmizlənməsi, yara sarğı. Yağın səthində qurutmağı qarşısını almaq üçün bir məlhəmdən və ya yağlı əsaslı kremdən istifadə edin.\n2. Qranulyasiya. Bubble yox olur və yerində yeni dəri hüceyrələrinin meydana gəlməsi başlayır. Bu mərhələdə yara infeksiyasının qarşısını almaq lazımdır, əksinə, müalicə prosesi ilk mərhələyə qayıda bilər. Sən artıq sarğı lazım deyil. Bundan başqa, qurudursa zərər verə bilər. Siz onu yıxmaq zorundasınız və yenidən şəfa yarasını açacaqsınız. Dərinin təsirli bölgəsini geyim və ya digər əşyalarla zədələyə bilməzsiniz. Yara səthinin qurulmasını və çatlaqların görünməsini qarşısını almaq üçün maya tətbiq edin.\nEpitelizasiya. Bu mərhələdə yara nəhayət bir şəfa yaradır və yaradır. Epitelizasiya mərhələsini daha sürətli başa çatdırmaq üçün 1% hidrokortizon məlhəmi tətbiq edin. Ayrıca, yerli məhsulların antibiotiklərdən istifadə edilməsinə mane olmayın.\nBlisteri başqa bir həkimdən 2 dərəcə yandırmaqdan da oxuyun.\nBoğaz yanıqları çox təhlükəli bir vəziyyətdir, ölçü və proqnozu əsasən vaxtında və adekvat ilk yardıma bağlıdır. Boğaz qaynar su, isti yağ ilə yandırıla bilər. Çox yaygın bir fenomen, asit ya da alkali ile kimyasal bir yanıktır.


XəzərXəbər Medicina.az-a istinadla xəbər verir ki, həkimlər normal olaraq insanın saat 22.00-dan sonra yuxuda olmasını tövsiyə edir. İnsan orqanizmi elə qurulub ki, yuxu ona məhz saat gecə saat 22:00-00:00 arası daha çox fayda verir. Lakin hazırda heç körpə uşaqların belə saat 22:00-da yatdığını görmək mümkün deyil. Müasir insanlar adətən gecə 2-3-dən sonra yuxuya "ram olur". Bu isə olduqca mənfi və təhlükəli vəziyyətdir. Dincini almayan insan günlər sonra gəzən "ruh"a çevrilir.\nDeyəcəksiniz ki, bunların hamısı məndə var. O zaman vaxtında yatmağa adət edin. Hər gün heç olmasa saat 23:00-da yatağınıza girin. Xeyrini bir neçə ay sonra görəcəksiniz. Vaxtında yatmayan adamın nə sağlamlığı olar, nə də uğuru.\nİrandan qayıdan daha 29 nəfər xəstəxanaya yerləşdirilib


21 Sentyabr 2018 13:13 | 1 536\n“Yaradıcı əməyin dövlət səviyyəsində qiymətləndirilməsi ənənəsinin əsası Ulu öndər Heydər Əliyev tərəfindən qoyulub. Hazırda bu siyasət Prezident İlham Əliyev tərəfindən uğurla davam etdirilir”. Bu fikirləri Milli Məclisin Mədəniyyət komitəsinin sədr müavini Jalə Əliyeva deyib.\nJ.Əliyeva bildirib ki, dövlətimiz hər zaman mədəniyyətin inkişafına xüsusi diqqət ayırıb və incəsənət sahəsində çalışan insanların əməyi dəyərləndirilib. Onun sözlərinə görə, mədəniyyət incəsənət xadimləri cəmiyyətin mədəni dünyasının zənginləşməsində, təfəkkürün formalaşmasında əməyi olan şəxslərdir.\n“Ölkəmizdə çoxsaylı beynəlxalq mədəni tədbirlər keçirilir. Bu tədbirlər bir daha Azərbaycan mədəniyyətinin zənginliyini ehtiva edir. Musiqi sənətimiz dünya səviyyəsində tanınır, təbliğ olunur. Bütün bunlar dövlət başçısının və Birinci vitse-prezident Mehriban xanım Əliyevanın bu sahəyə olan qayğısı sayəsində mümkün olub. Hazırda Azərbaycanın bir sıra mədəni irs nümunəsi UNESCO-nun müxtəlif siyahılarına daxil edilib”-deyə, J.Əliyeva qeyd edib.


STM | Yeni imtahan modelinə dair tədbirin press-relizi\nYeni imtahan modelinə dair tədbirin press-relizi\nSosial Tədqiqatlar Mərkəzi tərəfindən hazırlanan “Azərbaycan Barometri” jurnalının ikinci sayında “Tam (11 illik) orta təhsil səviyyəsi üzrə buraxılış, ali və orta ixtisas təhsili müəssisələrinə qəbul imtahanlarının yeni modeli” ictimai rəy sorğusu əsasında hazırlanmış analitik hesabat dərc edilib və hesabatdakı məqamlarla bağlı geniş konfrans keçirilib. Konfransda STM İdarə Heyətinin sədri, millət vəkili Zahid Oruc, Prezident Administrasiyasının Qeyri-hökumət təşkilatları ilə iş və kommunikasiya şöbəsinin müdir müavini Səadət Yusifova, təhsil naziri Ceyhun Bayramov, DİM Direktorlar Şurasının sədri Məleykə Abbaszadə, STM-in departament rəhbəri T. Allahyrova, T. İsmayılov adına 6 nömrəli məktəb-liseyin direktoru Gülşən Orucova və Azərbaycan Dövlət İqtisad Universitetinin (UNEC) tələbəsi Anar Məmmədov çıxış ediblər. Tədbirdə millət vəkilləri, təhsil işçiləri, KİV nümayəndələri və tanınmış ictimai-siyasi xadimlər iştirak ediblər.\nDərc olunan hesabatda bildirilir ki, Azərbaycandakı inkişafın yeni mərhələsində təhsil sistemində köklü islahatların aparılması strateji məsələ kimi dövlət siyasətinin daim diqqət mərkəzində qərarlaşıb.\n2012-ci ildə TQDK-nın əsasnaməsinin dəyişdirilməsi və monitorinq imtahanlarının keçirilməsinin bu quruma həvalə edilməsi, 2015-ci ildən etibarən bilik və bacarıqların qiymətləndirilməsi ilə bağlı Təhsil Nazirliyi ilə DİM-in birgə işçi qrupunun yaradılması, 2017-ci ildə ümumi (9 illik) orta təhsil səviyyəsi üzrə təhsilalanların biliyinin DİM tərəfindən yeni qaydalarla yoxlanılması və nəhayət, 2019-cu ildə sözügedən iki qurumun birgə fəaliyyəti nəticəsində tam orta təhsil səviyyəsi üzrə buraxılış imtahanlarının, ali və orta ixtisas təhsili müəssisələrinə qəbul imtahanlarının yeni modeli buna misal göstərmək olar.\nBu ilin fevral ayından etibarən həm kağız daşıyıcıları, həm də onlayn sınaq imtahanlarının, mart ayından etibarən isə buraxılış və qəbul imtahanlarının keçirilməsi, yəni yeni təhsil modelinin tətbiqi cəmiyyətə böyük müzakirələr doğurub. Yeni modellə bağlı müxtəlif yanaşmaların davam etdiyi bir şəraitdə Sosial Tədqiqatlar Mərkəzi buraxılış və qəbul imtahanlarında bu il tətbiq olunan yeni modelin müsbət və mənfi tərəflərini, ümumilikdə Azərbaycanın təhsil sisteminin bugünkü vəziyyətini və cəmiyyətin bu yeniliklərə münasibətini araşdırmaq üçün Milli Məclisin Elm və təhsil komitəsinin üzvləri, Təhsil Nazirliyinin, Dövlət İmtahan Mərkəzinin nümayəndələri, abituriyentlər, valideynlər, müəllimlər və təhsil ekspertləri arasında cari ilin iyun-iyul aylarında ictimai rəy sorğusu keçirib. Təqdim edilən press-reliz bu istiqamətdə Mərkəz tərəfindən hazırlanmış Analitik Hesabatın əsas istiqamətlərini özündə ehtiva edir.\nSTM-in 539 respondent və 12 ekspert arasında keçirdiyi ictimai rəy sorğusu DİM-in regional mərkəzləri əsas götürülməklə 10 şəhər və rayonu əhatə etməklə genişmiqyaslı tədqiqatın nəticələrinin təsbiti ilə nəticələnib. Sorğunun nəticələrinin təhlili göstərir ki, müasir tədris proqramlarına uyğun imtahan modelinin tətbiqi barədə geniş maarifləndirmə işi həyata keçirilsə də, onun mənimsənilmə arealından bəzi abituriyentlər kənarda qalıb. Çünki kurikulumları mənimsəmə problemi meydana çıxıb. Ümumi fikrə görə, bu modelin tətbiqi orta və ali təhsil səviyyələri arasındakı bağları gücləndirir. Respondentlərin 45%-i yeni modeli faydalı hesab etməsə də, ekspertlər bildirir ki, yeni qəbul üsulu axtarışlara və islahatlara zəmin yaradaraq keyfiyyətə xidmət edir. Yeni qəbul modelinin məzmununa diqqət yetirərkən məlum olur ki, kurikulumla tətbiq edilən model arasında müəyyən problemlər mövcuddur. Hesabatda İctimaiyyətin test üsuluna birmənalı olmayan münasibəti də geniş tədqiq edilib.\nƏn vacib detallardan biri isə təhsildə repetitorların rolu ilə bağlı olub. Məlum olub ki, sorğuda iştirak edən abituriyentlərin 86%-i repetitor xidmətindən istifadə edib, 8 %-i imtahanlara məktəbdə, 6%-i isə özünün hazırlaşdığını bildirib. Fikri soruşulan abituriyentlərin 60 %-i qəbul imtahanlarının, 30%-i isə buraxılış imtahanlarının çətin olduğunu ifadə edib. Onların 54%-i açıq tipli suallarla bağlı çatışmazlıqlara diqqət çəkiblər. Əsas narahatlıq doğuran məqamlardan biri kimi isə yazı tipli tapşırıqların yoxlanılmasında yaranan problemləri, xarici dillər üzrə dinləmə qurğusunun tətbiqindəki çatışmazlıqları göstərilib.\nTəhsil ekspertləri isə böyük müzakirə doğuran bir məsələyə diqqət çəkirlər ki, bu il balların aşağı düşməsi ətrafında ajiotaja ehtiyac yoxdur, bu, yeni modelə keçidlə əlaqədər müvəqqəti məsələdir. İmtahanda iştirakla bağlı ödənişin məbləği 60% -dən çox respondentə görə yüksəkdir. Sorğunun nəticələri və müşahidələri də göstərir ki, abituriyentlərin imtahana mənəvi -psixoloji cəhətdən hazırlaşmasında valideynlərin (45%) və müəllimlərin (33%) rolu böyükdür.\nMüşahidələr göstərir ki, bu il Apellyasiya Komissiyasına müraciət edənlərin sayı əvvəlki illərlə müqayisədə çoxdur. Üstəlik, Apellyasiyada abituriyentlərin haqlı çıxma halları da bu il daha çox müşahidə olunub. Xüsusilə açıq tipli tapşırıqların bəzilərinin DİM-in markerləri tərəfindən qiymətləndirilməsindən sonra ortaya çıxan bəzi xətalar imtahan verəndə imtahan götürən müəssisəyə qarşı inamı istər-istəməz azaldır. Maraqlıdır ki, respondentlərin 22%-i bu fikirdədir ki, buraxılış və qəbul imtahanlarının yeni modeli təkmilləşdirilməlidir. 53,5% respondent imtahanların əvvəlki model üzrə keçirilməsinin, 4,5%-i test üsulu ilə qəbulun ləğv olunmasının, 8%-i imtahanların bir dəfə keçirilməsinin tərəfdarı kimi çıxış etmişdir. Ekspertlər arasında da bu məsələ ilə bağlı fikir ayrılığı müşahidə edilir. Belə ki, onların bir qismi ikipilləli imtahan modelini qəbul edir, lakin bu il keçirilən imtahanların nəticələrini ətraflı təhlil edib çatışmazlıqları aradan qaldırmaq, bu sahədə axtarışlar və islahatlar aparmaqla yeni modeli daha da təkmilləşdirmək haqqında düşünürlərsə, digərləri təkpilləli, yəni yalnız qəbul imtahanlarının keçirilməsinin tərəfdarı kimi çıxış edirlər.


Tahir Kərimli: “Azərbaycan üzərində Tarif Şurası adlı bir kabus var” » Patriot.Az\n“Azərbaycan 2020-ci ildə 44 günülük müharibə dövründə möhtəşəm qələbə əldə edildi. Birlik yarandı. Qələbədən sonra böyük addımlar atılmağa başlanıldı. Amma kimlərsə bu qələbəni gözdən salmağa çalışılır”.\nBunu millət vəkili Tahir Kərimli Milli Məclisin sessiyasında deyib.\nOnun sözlərinə görə, Karl Marksın bir sözü vari idi. “Deyirdi ki, Avropanın üzərində bir kabus var. Mən deyərdim ki, Azərbaycanın da üzərində bir kabus var v bu da Tarif Şurasıdır. Tarif Şurası qələbəni, atılan böyük işləri gözdən salmaqla məşğuldur”- millət vəkili qeyd edib.\nO əlavə edib ki, bəzi təbi fəlakətləri, zəlzələni əvvəlcədən bilmək olmadığı kimi, Tarif Şurasının da qərarını bilmək olmur: “Tarif Şurası əldə edilən qələbəni burnumuzdan tökməklə məşğuldur. Ona görə də təklif edirəm ki, Tarif Şurası ya ləğv edilməli və ya Baş nazirin rəhbərliyi ilə məsləhtələşmə yolu ilə fəaliyyətini davam etdirməlidir. Çünki, Tarif Şurası qanunu poizaraq büdcəyə müdaxilə edir. Bu quurmun fəaliyyəti ilə bağlı ciddi addım atmalıdır”- deputat qeyd edib.\nDeputat: Qələbənin üzərinə kölgə salınmasına imkan verməməliyik\n06.10.18, gundem / iqtisadiyyat\n29.09.18, gundem / iqtisadiyyat\n30.06.18, gundem / iqtisadiyyat\nTarif Şurasına yeni səlahiyyətlər verildi\n05.04.18, gundem / siyaset


Cazibənizi artırmanın yolları » Qadınla.Com - Qadınlar Birİncidir!\nTarix: 24-09-2013, 15:00\nCazibədar və cazibədar olmanın ilk qaydası duruş və gediş şəklidir. Dik dayanmaq və dik getmək özünüzü daha özünə inamlı hiss etmənizi təmin edəcək. Unutmamaq lazımdır ki, digər insanların sizi daha cazibədar görməsi üçün, əvvəlcə sizin özünüzü daha cazibədar hiss etməniz lazımdır.\nDiqqət çəkici görünmənin bir başqa qaydası isə bolca istifadə edilən aksesuarlardır. Biləkliklər, sırğalar, boyunbağılar bir qadına özünü daha qəşəng hiss etdirən ən əhəmiyyətli şeylərdən biridir.\nƏl və ayaq baxımınızı laqeyd yanaşmamanız isə ən əhəmiyyətli mövzulardan biridir. Kişilər əl və ayaq baxımına təxmininzden çox daha çox əhəmiyyət verir xanımlar, xəbəriniz olsun.\nİç paltarlarınızda inqilab etmənin zamanı gəlmədimi? Düz və klassik modelləri artıq bir kənara buraxmalı və sizə özünüzü daha seksual hiss etdirəcək modellər seçməlisiniz. Kim görəcək ki, nə fərq edər deyə düşünmək ən böyük səhvlərdən biridir. Əmin olun ki, aynadakı görünüşünüz xoşunuza gedəcək və özünüzü daha gözəl və xüsusi görməyə başlayacaqsınız.\nİnsanın ətiri sanki imzası olmalıdır. Sizə xüsusi, bədəninizlə qüsursuz uyğunlaşma təmin edən bir qoxunun insanlar üzərində buraxacağı təsiri təxmin belə edə bilməzsiniz.\nÇox kilolarınızdan xilas olmaq ilk hədəflərinizdən olmalı. Fit və sağlam bir görünüşə qovuşmaq üçün yediklərinizə diqqət yetirməli, məşq etməyi laqeyd yanaşmamalısınız. Bu yeni görünüşünüz qətiliklə çox xoşunuza gedəcək…


5 otaqlı yeni tikili — 310 m² — Nəsimi r., Bakı, Azərbaycan (1447930) - Bina.az\n5 otaqlı yeni tikili #1447930\nSatılır 5 otaqlı yeni tikili 310 m², Nəsimi r.\nSiz Satılır 5 otaqlı yeni tikili 310 m², Nəsimi r. elanı üçün ödəniş edirsiniz\nElanın nömrəsi: 1447930\nKUPÇA QAZ 28 AZİNKO Port Baku ilə üzbəüz möhtəşəm bir kompleksdə 5 motaqlı təmirsiz mənzil satılır..P.S Gümüş Residence, Azinko (Səməd Vurğun) KARAT ( ABŞERON OTELİN ARXASI) kimi şəhərin dəbdəbəli Lahiyələrində podmayak müxtəli kvadratlarda çooox sayda mənzillərim mövcuddur. YALNIZ REAL Alıcılar üçün. Sizi düşünərək xidmətimizin ən kluminativ ünvanında.. REAL ƏMLAK CEYHUN M


Tramp ticarəti tənzimləmək məqsədi ilə iki fərman imzalayıb\n01 Aprel 2017 - 14:15\nTramp ticarəti tənzimləmək məqsədi iləiki fərman imzalayıb\nDonald Tramp seçkiqabağı vədlərini yerinə yetirməkdə davam edir. Martın 31-də Ağ evin başçısı Amerikanın əsas tərəfdaşları, ilk növbədə Çinlə xarici ticarətdə tarazlığı düzəltməyə istiqamətlənmiş iki fərman imzalayıb. Sənədlər ticarətə və ölkənin ticarət defisitinin qiymətləndirilməsinə nəzarətlə bağlıdır.\nAzərtac Euronews telekanalına istinadla xəbər verir ki, Tramp öz qərarını vitse-prezident Maykl Pensin və ticarət naziri Uilbur Rossun iştirakı ilə Ağ evin Oval kabinetində elan edib.\nBirinci sənəd bəzi ölkələrdən olan idxalçılara qarşı kompensasiya rüsumlarının yenidən qiymətləndirilməsini tələb edir. İkinci fərman isə ABŞ-ın ticarət defisitinin dərinləşməsinə aparan qanun pozuntularının təhlilinə aiddir. Ticarət Nazirliyi 90 gün ərzində öz nəticələrini təqdim etməlidir.\nÖzünün “Twitter” səhifəsində gələn həftə Çin rəhbərliyi ilə çox çətin danışıqların olacağını yazan Donald Tramp xarici ticarətdə artan defisitə imkan verməyəcəyini vurğulayıb. 2016-cı ildə bu göstərici 500 milyard dollar təşkil edib və onun yarıdan çoxu Çinlə ticarətdə yaranan defisitin payına düşüb.\nYeni fərmanlar nəinki Asiya ölkələrinə, həm də, məsələn, Vaşinqtonun fikrincə, Amerika bazarında dempinq siyasəti aparan Avropanın polad istehsalçılarına da aid edilə bilər. Bir qədər əvvəl Berlin ABŞ hökuməti tərəfindən Almaniyanın metallurgiya konsernlərinə antidempinq məhdudiyyətləri tətbiq etmək niyyətini “təhlükəli” adlandırıb.


Ramin Musayev: Atılan neqativ addımlar gənc futbolçulara təsir edir - Olimpiya Idman NövləriOlimpiya Idman Növləri\n8 avqust 2019 / 19:05 Baxış sayı: 476\nBu gün AFFA-nın inzibati binasında 1-ci divizionunun yeni mövsümünün püşkatması keçirilib. Allsport.az saytı xəbər verir ki, tədbirdə PFL prezidenti Ramin Musayev, klub nümayəndələri, KİV vəfutbol ictimaiyyətinin nümayəndələri iştirak ediblər. Hamını salamlayan və növbəti mövsümdə komandalara uğurlar arzu edən Ramin Musayev sonda fikrini açıqlayıb:\n“Təəssüf ki, ötən il də bəzi oyunlar ətrafında mənfi söhbətlər dolaşdı. Hətta hadisələrdən heç bir məlumatı olmayan komandaların adı da olaylar ətrafında hallandı. Mən hamınızdan xahiş və tələb edirəm, idman prinsipinə sadiq qalaq, yaradılmış şəraitdən normal istifadə edək. Atılan neqativ addımlar gənc futbolçulara təsir edir.\nFutbolçulara düzgün nümunə olmaq lazımdı. Çalışın, yeni futbolçular yetişdirin. Bizim çempionatı keçirmək səbəblərimizdən biri də milli komandaya futbolçu yetişdirməkdir. İl ərzində hər komanda milli üçün heç olmasa 1 futbolçu yetişdirə bilsə, bu, mövsümün sonunda yığma üçün 12-13 yeni futbolçu deməkdir.”\nQeyd edək ki, 1-ci divizionda ilk turun oyunları 22-23 avqustda baş tutacaq.


(Əvvəli qəzetimizin 50-ci sayında)\nBəzi hallarda ilk peşə-ixtisas təhsili müəssisələrində genişprofilli kadr hazırlığına ikili münasibət səsləndirildiyinin şahidi oluruq. Bizim liseydə 6 istiqamət üzrə - inşaat, kompüter texnikası, mühasibatlıq, avtomobil təmiri, ictimai iaşə və ticarət sahələri üzrə peşə klassifikatoruna uyğun kadr hazırlığı həyata keçirilir. Bütün dünyada birmənalı qəbul olunur ki, peşə ixtisas təhsili ölkənin əmək bazarının tələbatının çevik şəkildə təminatçısı rolunu oynamalıdır. Belə olan təqdirdə, əgər bu və ya digər ixtisasa real tələbat varsa, bunun üçün müvafiq baza yaradıla bilirsə, niyə də həmin sahələr üzrə kadr hazırlığı həyata keçirilməsin? Məgər hamı hüquqşünas və ya həkim olmalıdır? Bəs kiçik səviyyədən olan əsl iş icraçılarının qısamüddətli tədris proqramları çərçivəsində hazırlığını kim və harada həyata keçirməlidir? Diqqət yetirin: bu ilin yay aylarında bizim qəbul komissiyasına 320 qəbul (onlardan 5 qrupda 100 nəfər ödənişli əsaslarla) yerinə qarşı 814 nəfər müraciət etmişdir. Onların arasında valideynlərin iştirakı ilə test imtahanları keçirdik. Bilik səviyyəsinə uyğun aparılmış seçimin nəticəsində 500 nəfərə yaxın yeniyetmə sənədlərini geri götürmək məcburiyyətində qaldı. Deməli, həmin sayda gənclərimiz ilk peşə-ixtisasına yiyələnmə imkanından məhrum oldu. Digər bir tərəfdən isə artıq biz yeni tədris ili üçün qəbul planlarının formalaşdırılması məqsədilə əmək bazarını öyrənirik. Əgər bu halda tələbat istiqamətləri dəyişərsə, onda təminatçı tərəf kimi biz mütləq çevik qaydada tədris bazasını təkmilləşdirməli, kadr potensialını formalaşdırmalı, yeni ixtisas hazırlığına doğru əməli addımlar atmalıyıq. Məgər dünya ölkələrinin təcrübəsi məhz elə bu modelə üstünlük vermirmi?\nQəbul üçün bizə müraciət edənlər arasında apardığımız sorğu nəticələrinin təhlili də bəzi məqamlardan xəbər verir. "Bizi hansı mənbədən tanıdınız" sualına müraciət edənlərin 26 faizi vaxtilə bu tədris müəssisəsini bitirənlərin məlumatından, 21 faizi KİV-dən, 20 faizi peşəyönümü üzrə iş aparılmış ümumtəhsil məktəblərindən, 18 faizi İnternetdən, 13 faizi liseyin yaşayış yeri üzrə ünvanda yerləşdiyindən və müasir tədris bazası olduğundan, cəmi 2 faizi isə təsadüf nəticəsində bizim liseyə gəldiklərini bildirmişlər. Göründüyü kimi, bu təhsil pilləsindəki ixtisaslara real maraq var. Həmin maraq isə təbii ki, gələcəkdə əmək bazarında məhz elə konkret ixtisas üzrə iş yeri tapılma faktoru ilə səciyyələnir. Digər maraqlı nəticə ondan ibarətdir ki, ötən tədris ili ərzində tərəfimizdən həyata keçirilən bir sıra institusional tədbirlər öz obyektiv nəticəsini verir, texniki peşə təhsilinə olan sosial tələbat "kortəbii diplom almaq məqsədindən, peşəyə-ixtisasa yiyələnməyə" doğru istiqamətlənir.\nBu məqamda bir əsas məsələyə də toxunmaq vacibdir. Artıq sübuta yetirilmişdir ki, bütün hallarda ictimai statusun qaldırılması prosesi yalnız "sadədən mürəkkəbə doğru" olan yüksələn xətt fəlsəfi prinsipinə uyğun aparıldıqda müsbət nəticə əldə edilir. Bu mənada biz, ilk növbədə, bütün ictimaiyyətə çatdırırıq ki, müasir təhsil sisteminin ilk peşə-ixtisas təhsili pilləsində köhnə "PTU" məfhumu leksikondan belə çıxarılmışdır. Uzun illərdən bəri olan "texpeşə" (proftex), artıq ixtisas statusu alaraq ilk peşə-ixtisas təhsilinə çevrilmiş, təhsilin ixtisas verilən 3 səviyyəsinin birinci pilləsində qeyd olunmuşdur. Yeni təhsil qanunvericiliyində göstərildiyi kimi, 18 nömrəli Bakı Peşə Liseyində də müxtəlif sənətlər və peşələr üzrə ixtisaslı işçi kadrları hazırlanır, fəhlə yox! Bizim müəssisədə təhsilə yiyələnən gənclər tələbə təqaüdü alır, onlar da ali və orta ixtisas təhsilində olduğu kimi tələbə biletinə malikdirlər. Məzunlarımız işəgötürən təşkilatlarda ixtisas təhsili səviyyəsi üzrə ilk peşə-ixtisas təhsili pilləsinin məzunu kimi, demək olar ki, kiçik səviyyəli mütəxəssis kimi qəbul edilirlər. İlk baxışdan son dərəcə sadə görünən belə yanaşmada ictimai statusun qaldırılması prinsipinin köklü əsası durur.\nBir çoxları belə düşünür ki, əgər biz - ilk peşə-ixtisas təhsilinin iş icraçıları, əsas prinsip kimi inkişafetdirici tədris mühitinin yaradılmasını bəyan ediriksə, belə halda tərbiyə konsepsiyasının zəruri müddəaları arxa plana çəkilə bilər. Bu cür fikirlərlə qəti razılaşmaq olmaz. Məlum olduğu kimi, təlim və tərbiyə prosesinin vəhdəti təhsil qanunvericiliyində öz əksini tapmışdır. Təlimlə tərbiyəni bir zəncirin əsas həlqələri kimi xarakterizə etsək heç də yanılmarıq.\nİlk peşə-ixtisas təhsili sistemində təhsil alanların aşağı səviyyəsi stereotipinin aradan qaldırılması məhz elə tərbiyə konsepsiyasının lazımı səviyyədə reallaşdırılması ilə birbaşa bağlıdır. Aydın məsələdir ki, burada hərbi vətənpərvərlik, fiziki tərbiyə, psixoloji xidmət strukturlarının müasir tələblər səviyyəsində fəaliyyəti son dərəcə vacibdir. "Müəllim - tələbə" münasibətlərinin düzgün tənzimlənməsi üzrə tərəfimizdən hazırlanmış tövsiyələr daim diqqət mərkəzində saxlanılır. Valideynlərlə qurulan təmaslar gedən proseslərdə onların birbaşa iştirakının təminatına istiqamətləndirilir. Bu mənada lisey üzrə yaradılmış və 30 nəfər üzvü olan "Valideyn - müəllim" Birliyinin fəaliyyəti son dərəcə müsbət effekt verir. Tələbələrin valideynlərinin fikirləri öyrənilir, onlar "açıq dərs"lərə dəvət edilir, konkret hallarda qarşılaşdığımız konkret problemin həlli ilə əlaqədar yeniyetmə gənc ilə birgə iş aparılır.\nBu gün liseydə 43 nəfər valideyn himayəsindən məhrum olmuş yeniyetmə təhsil alır. Onlarla aparılan iş "İnsan Hüquqları klinikası" ilə əlaqələndirilir. Klinikanın mütəxəssisləri mütəmadi qaydada liseyə dəvət olunur, həmin tələbələrlə treninqlər keçirilir. Hər tədris ilinin başlanğıcında bu kateqoriyadan olan tələbələrimizə müvafiq tədris ləvazimatları, zəruri geyim əşyaları, lazımi kitab və dərsliklər paylanılır, onların bir hissəsi yataqxana ilə təchiz olunurlar. Tam məsuliyyətlə demək olar ki, əgər biz - 18 nömrəli Bakı Peşə Liseyinin bütün əməkdaşları, səylərimiz və gərgin əməyimizlə uşağını vaxtilə atmış anaya qarşı uzun illərdən bəri ürəyində nifrət hisslərini yaşadan bir yeniyetmədə ana məhəbbətinə inam oyada biliriksə, anası azadlıqdan məhrum olmuş bir gənci onunla görüşdürməyə nail oluruqsa, ciddi xəstəlik tapmış bir tələbənin tam sağaldılmasını öz imkanlarımızla təmin ediriksə, bir nəfər belə təhsilalanı sağlam həyata qaytarmağı bacarırıqsa, deməli, müstəqil həyata yeni qədəm qoymağa hazırlaşanları düzgün yola istiqamətləndiririk. Bu mənada, bir müəllim kimi biz özümüzü xoşbəxt sayırıq. Mətni Pedaqoji Şurada bəyənilmiş "Müəllim andı" içirik. Tələbələrimiz isə mətni Tələbə Parlamenti tərəfindən qəbul olunmuş "Tələbə andı" içirlər. Onlar dərslərə vahid tələbə formasında gəlirlər.\nPsixoloji xidmət sahəsində atdığımız real addımlar daha önəmli hesab oluna bilər. Belə ki, liseyin psixoloji xidmət strukturu Azərbaycan Psixoloqlar Assosiasiyası və Bakı Pedaqoji Kadrların İxtisasartırma və Yenidənhazırlanma İnstitutunun psixologiya şöbəsi, eləcə də Azərbaycan Müəllimlər İnstitutunun psixologiya kafedrasının əməkdaşları ilə əlaqəli iş aparır. Əsas məqsədimiz ondan ibarətdir ki, pedaqoji kadr heyətinin psixologiya elmi sahəsində biliklərini daha da dərinləşdirək, tələbələr üçün psixoloji xidmət lazımi səviyyədə qurulsun. Bütün təhsil alanların və pedaqoji heyətin temperament tipləri AYZENK sorğusunun tətbiqi ilə aparılmış, nəticələr geniş təhlil olunmuşdur. Uşaq hüquqları klinikası, Uşaq və gənclərin sosial reabilitasiya Mərkəzi, SOS uşaq kəndləri Assosiasiyasının Gənclərin güvənc şəbəkəsinin liseydə həyata keçirdikləri layihədə 40 nəfərə yaxın tələbəmiz iştirak etmişlər. Bu gün 15 nəfər tələbə, valideyn himayəsindən məhrum olmuş yeniyetmələr də daxil olmaqla, GRBS MMC-nin xətti ilə liderlik bacarıqları təliminə və ingilis dili kurslarına cəlb edilmişlər. Psixoloqlar Assosiasiyasının prezidenti xanım E.Mirzəyeva tərəfindən müəllimlərimizlə xüsusi treninqlər keçirilmişdir. Artıq onların hər biri üçün müvafiq psixoqrammalar tərtib olunmuş, nəticələr üzrə strateji fəaliyyətin perspektivləri müəyyənləşdirilmişdir.\nFikrimizcə, liseyin ən əhəmiyyətli göstəricilərindən biri davamiyyətin monitorinqi ilə bağlıdır. Böyük nailiyyət kimi xüsusi vurğulanmalıdır ki, lisey üzrə təhsilalanların gündəlik davamiyyət göstəriciləri 92 - 94 faizdən aşağı düşmür. Davamiyyətin monitorinqi İKT-nin tətbiqi ilə iki kompüter proqramı çərçivəsində aparılır. Biz hər an konkret tələbə, qrup və ümumi lisey üzrə 4 kateqoriyada (dərsə gəlməyənlər, dərsdən yayınanlar, dərsə gecikənlər və üzrlü səbəbdən dərs buraxanlar) gündəlik, həftəlik, aylıq, rüblük, yarımillik və illik məlumatları əldə etmək imkanı yaratmışıq. Ədalət naminə qeyd olunmalıdır ki, bu səviyyənin daim saxlanılması işində valideynlərimizin də rolu az deyil. Artıq bu gün valideynlər birmənalı şəkildə başa düşürlər ki, bizim liseydə üzrsüz səbəbdən dərs buraxma barədə mövcud reqlamentlərin şərtlərinə dəqiq əməl olunur. Buna sadə bir misal göstərək. Yeni dərs ilində heç bir üzrlü səbəb olmadan həddindən artıq dərs buraxmış müxtəlif kursların 16 nəfər tələbəsi Pedaqoji Şurada müvafiq müzakirələrdən sonra liseydən xaric edilmiş, onlar barəsində dərhal aidiyyəti üzrə rayon hərbi komissarlıqlarına məlumatlar göndərilmişdir.\nLiseydə "Qaynar xətt" xidməti (əlaqə tel.: 408-13-90 ) fəaliyyət göstərir. Bu xidmətə edilən müraciətlərin dərhal təhlili aparılır, müvafiq qərarlar qəbul olunur, verilən təkliflər əksər hallarda nəzərə alınır. İnternet saytımız (www.18bpl.com, E-mail: BPL.18@mail.ru) açılmışdır.\nLiseyin ən yaxın zamanda akkreditasiyadan keçirilməsi üçün tərəfimizdən Təhsil Nazirliyinə rəsmi xahiş məktubu göndərilmiş və buna müsbət cavab almışıq. Əminik ki, növbəti ilin may ayına planlaşdırılan akkreditasiya prosesinin yekununda biz həm əldə etdiyimiz nəticələrin layiqli qiymətini ala biləcək, həm də çatışmazlıqlarımız barədə daha dəqiq məlumatlanacağıq.\nGördüyümüz işlər, əldə etdiyimiz nailiyyətlər haqqında çox danışmaq, daha çox məlumatlar vermək mümkündür. Lakin bütün sadaladıqlarımız və konkret faktlara istinadən əldə olunmuş nəticələrimiz, eləcə də inkişaf tendensiyalarının şərhi oxucularda belə təəssürat yaratmasın ki, 18 nömrəli Bakı Peşə Liseyində heç bir problem yoxdur və biz artıq hər şeyə nail olmuşuq. Əsla bu belə deyil! Təbii ki, bizim də hələ öz müsbət həllini gözləyən problemlərimiz var. Belə ki, liseyin əsas korpusunda və həyətyanı sahəsində hələ də 7 qaçqın ailəsi yaşayır. Bu səbəbdən 400 kv. metr sahədə fəaliyyət göstərə biləcək auditoriyalarımız qaçqın və məcburi köçkün ailələrinin istifadəsindədir. 1300 kv. metr həyətyanı sahədən məqsədi üzrə istifadə etmək imkanlarımız məhduddur. Lisey üçün idman meydançasının qurulmasına real imkanlar hələ də açılmır. İnternat-məktəbləri bitirdikdən sonra təhsilini davam etdirmək üçün sənədləri liseyə göndərilmiş bəzi gənclərin aylarla axtarışı gözlənilən nəticəni vermir, onların bir qismi daim dərslərdən yayınırlar. Mülki müdafiə və yanğından mühafizə avadanlıqlarına olan real tələbat hələ də tamlıqla ödənilməmişdir. İstehsalat təlimi ustalarına olan kadr tələbatının ödənilməsində yaranmış problemlər öz həllini hələ də lazımınca tapmamışdır. "Kompüter texnikasının sazlayıcısı" ixtisası üzrə istehsalat təliminin keçirilmə obyektlərinin müəyyənləşdirilməsində xeyli çətinliklərlə üzləşirik. Bu məsələdə bir sıra müəssisələrin maliyyə şərtlərini ortaya atması həmin problemin həllinin uzanması ilə nəticələnir. Tam orta təhsil bazasında qeyri-üzvi kimyanı yaxşı mənimsəməyən, yaxud da xarici dilin ilk anlayışlarını belə vaxtında öyrənməyən - mənimsəməyən bir gəncə tədris planlarımızda bu elm sahələrinin davamı kimi nəzərdə tutulmuş üzvi kimya və ya xarici dil materiallarının aşılanması xeyli dərəcədə çətinliklər yaradır. Təbii ki, belə vəziyyət keyfiyyət göstəricilərinə də öz mənfi təsirini göstərir. Bu və ya buna bənzər problemlər var. Lakin biz onların aradan qaldırılması üzrə gündəlik iş aparırıq, perspektiv fəaliyyət üçün strateji istiqamətləri müəyyənləşdiririk.\nGələcəyə nəzər baxımından perspektiv üçün bir sıra əhəmiyyətli məsələlərin həllini qarşımıza əsas məqsəd kimi qoymuşuq. Belə ki, ağırlıq mərkəzinin təhsilalan olduğu əsas götürülməklə məzmun islahatlarının davam etdirilməsi, zərurət yaranan təqdirdə müvafiq korrektə planlarının realizəsi ilə qiymətləndirmədə yeni mexanizmlərin tətbiqi coğrafiyasının genişləndirilməsi və bütün qruplarda bacarıqların qiymətləndirilməsinə tamlıqla keçid, milli dərsliklərin işlənib hazırlanması prosesinin davam etdirilməsi, attestat alanların sayının çoxaldılması, əmək bazarının tələbatı öyrənilərək kadr hazırlığı prosesinin çevik strukturunun yaradılması, Təhsil Nazirliyi ilə "KNAUF" şirkətlər qrupu arasında imzalanmış memorandum çərçivəsinin icrası, inkişafetdirici mühitlə bağlı layihələrə aktiv qoşulma, işəgötürənlərlə qarşılıqlı əlaqələrin daim gücləndirilməsi, demokratik idarəetmə metodlarının qorunub saxlanılması, kollektiv qərarçıxarma modelinə daha çox üstünlük verilməsi, əlavə gəlir gətirmə mənbələrinin artırılması, davamlı inkişaf üzrə təminatın reallaşdırılması və sair bu səpgili istiqamətlər tərəfimizdən gələcək illərdə strateji fəaliyyətimizin əsası kimi qəbul edilmişdir. Bütün bunlar, ilk növbədə, İnkişaf Proqramının lazımınca icrasına yerlərdə, konkret halda isə 18 nömrəli Bakı Peşə Liseyində nail olma vəzifələrinin məsuliyyətindən irəli gəlir.\nBirmənalı şəkildə aydındır ki, ilk peşə-ixtisas təhsili sisteminin inkişaf etdirilməsi üzrə ümumi respublika miqyasında aparılan məqsədyönlü işlər bu istiqamətdə gedən proseslər, həmçinin də müəssisələrarası sağlam rəqabət üçün geniş şərait yaradır. Biz yaxşı başa düşürük ki, artıq dövlət sifarişi üçün iddia yalnız müasir məzmunu təmin edən, əmək bazarının tələbatını ödəyə bilən müəssisələr tərəfindən qaldırıla bilər. O tədris müəssisəsi ki, müasir tələblərə cavab verəcək, ölkə başçımız cənab İlham Əliyevin sözləri ilə desək, "Təbii sərvətlərimiz insan kapitalına çevriləcək", onda büdcə vəsaitləri də məhz elə həmin istiqamətə yönəldiləcəkdir.\n18 nömrəli Bakı Peşə Liseyinin direktoru


Bilet satışında yenilik\n12:25 23.01.2020 Qısa URL\nYeni qaydaya əsasən, sərnişinlər biletləri qatarların yola düşməsinə 10 gün deyil, 30 (otuz) gün qalmış əldə edə biləcəklər\nBAKI, 23 yanvar — Sputnik. Ölkə daxilində hərəkət edən qatarlara bilet satışı qaydalarına dəyişiklik edilib.\nSputnik Azərbaycan "Azərbaycan Dəmir Yolları" QSC-nin Mətbuat katibliyi şöbəsindən verilən məlumata istinadla xəbər verir ki, yeni qaydaya əsasən, sərnişinlər biletləri qatarların yola düşməsinə 10 gün deyil, 30 (otuz) gün qalmış əldə edə biləcəklər. Dəyişiklik bilet satışının təkmilləşdirilməsi və sərnişinlərin biletləri daha rahat və tez almasına xidmət edir.\nBilet satışında yeni qayda yanvarın 23-dən tətbiq olunacaq.


Ermənistanda seçkilərdən sonra nə baş verə bilər? - JURNALİST ARAŞDIRMA MƏRKƏZİ\nAna səhifə/Xəbərlər/Dünya/Ermənistanda seçkilərdən sonra nə baş verə bilər?\nErmənistanda seçkilərdən sonra nə baş verə bilər?\nSabah Ermənistanda növbədənkənar parlament seçkiləridir. Bir çoxları bu seçkiləri diqqətlə izləsələr də, hələlik birmənalı proqnoz verənlər görünmür. Bəlkə də bu, seçkilərə bir neçə gün qalmış Gallup İnternational-ın keçirdiyi sorğuların nəticələrilə bağlıdır. Bu yerdə qeyd edim ki, bu qurum son 10 gün ərzində 2 sorğu keçirib və göstərilən rəqəmlər də son sorğunun nəticələrini əks etdirir.\nOnun nəticələri isə belədir:\n– Robert Koçaryanın “Haystan” bloku – 28,7%\n– Nikol Paşinyanın “Vətəndaş sazişi” partiyası – 25,2%\n– Serj Sarqsyanın – “Şərəf Duyuram” bloku – 10,8%\n– “Çiçəklənən Ermənistan” partiyası – 5,4%\n– “Dirçələn Ermənistan” partiyası – 5,2%\nDigər partiyalar respondentlərin 3%-dən aşağısının səsini alıb.\nBu da maraqlıdır ki, rəyi soruşulanların yalnız 51,1% seçkilərdə iştirak edəcəyini bildirib və bir sıra erməni ekspertlərin fikrincə bu, Ermənistanın hərbi məğlubiyyətinin cəmiyyətdə doğurduğu əhvalla bağlıdır. Hərçənd 2018-ci il inqilabından sonra keçirilən seçkilərdə də cəmi 48% seçici iştirak etmişdi.\nErmənistan qanunlarına görə bloklar üçün parlamentə keçid barajı 7%, partiyalar üçün isə 5% təşkil edir. Seçkilərdə 26 partiya iştirak edir ki, onların da azı tən yarısı yalnız formal mövcud olan qurumlardır.\nErmənistan qanunları həm də azı 2 partiya və ya blokun hökumət qurmasına imkan verir. Deməli, həm qanuna əsasən, həm də sorğuların nəticələrinə söykənərək həm Koçaryanın “Ermənistan” bloku, həm də Paşinyanın “Vətəndaş sazişi” koalisiya partnyoru axtarmalı olacaq.\nBu arada onu da qeyd edim ki, bir sıra erməni ekspertləri seçkilərin nəticələrinin yuxarıda göstərilənlərdən xeyli fərqli ola biləcəyini istisna etmirlər. Onlardan bi qrupu “Vətəndaş sazişi”nin gözlənildiyindən daha çox səs toplayacağını, digərləri isə oliqarx Qagik Tsarukyanın “Çiçəklənən Ermənistan” partiyasının hətta “Ermənistan” blokundan çox səs toplaya biləcəyini iddia edirlər.\nQarabağ məsələsinə münasibətlər də fərqlidir. Paşinyan əsas məsələnin Qarabağın statusunun ATƏT-in MQ həmsdrləri çərçivəsində həllinə çalışacağını, Koçaryan isə itirilmiş ərazilərin bir hissəsinin qaytaracağını vəd etsə də, bunu necə edəcəyini demir. 10 noyabr bəyanatına gəlincə, heç bir partiya və ya blok ondan çıxacağını bildirmir.\nNəhayət, hansı formatda koalisyon hökumət qurmağın mümkünlüyü haqda da fikirlər çox ziddiyyətlidir, amma görünən budur ki, bu məsələdə iki aparıcı siyasi qüvvənin şansları heç də bərabər deyil. Nəzəri cəhətdən Putinin dostu olan Koçaryanın “Vahid Rusiyanın” partnyoru olan “Çiçəklənən Ermənistanla” koalisiyası mümkündür. Amma bu, yalnız nəzəri cəhətdən mümkün hesab edilir.\nS. Sarqsyanın blokunun hansı mümkün hökumət koalisiyalarında iştirak edə biləcəyini söyləmək çətindir. Bəzi müşahidəçilər bu blokun əsas hədəfinin hələlik parlamentə düşmək olduğunu qeyd etsələr də, sonrakı mərhələdə onun “Ermənistan” blokundan deputatları öz tərəfinə çəkmək niyyətinin olmasını istisna eləmirlər.\nGöründüyü kimi, Ermənistanın seçkiqabağı siyasi mozaikası təkcə mürəkkəb deyil, həm də olduqca ziddiyyətlidir. Görünür , elə buna görə də ölkənin birinci prezidenti Levon Ter-Petrosyan tez-tez qarşıdan gələn seçkilərin ölkədə vətəndaş müharibəsi təhlükəsi doğura biləcəyini deyir.


Allahın “yarımstansiya”ya ehtiyacı yoxdur! - Vüsal Əliyev - Xəbərlər - İslam Azərbaycanda (İslam.Az)\nXəbərlər » Köşə yazıları » Vüsal Əliyev\nAllahın “yarımstansiya”ya ehtiyacı yoxdur!\n... və ya Kaş ki siz İslamdan danışmayaydınız!\nŞəxsiyyətinə böyük hörmət bəslədiyim yaxın dostumla heç gözləmədiyim mövzuda fikir ayrılığı yarandı. Özünü İslamın dərin bilicisi kimi ona təqdim edən kəsin sözlərini təkrar-təkrar dilə gətirir, inadından əl çəkmirdi ki, çəkmirdi. Sözünün məğzi də bu idi ki, bəndə Allaha birbaşa əl açıb dua etməməlidir. Bunu ona “ustadı” təlqin etmişdi. “Gözəl” də əsaslandırması var idi: “Müqəddəs şəxslər yarımstansiya kimidirlər. Necə ki, məsələn, Mingəçevirdən elektrik enerjisini birbaşa evimizə versələr evimiz partlayar, mütləq ötürücü yarımstansiya olmalıdır, biz də Allahla birbaşa rabitə qursaq “yanarıq”, bizə də mütləq vasitəçi lazımdır”. Qurandan misal göstərilən ayələr də - “Rəbbiniz buyurdu: “Mənə dua edin, Mən də sizin dualarınızı qəbul edim!” (Ğafir, 60), “Biz Ona şah damarından da yaxınıq” (Qaf, 16) - işə yaramadı. “Ustadın” dedikləri beynində elə yer etmişdi ki, artıq ayələr də özünəməxsus tərzdə “təfsir” edilməyə başladı. Etiraf edim ki, yaxından tanımadığım biri olsaydı bu qədər dərinə getməzdim. Ən azından mən vəzifəmi yerinə yetirmişdim, hər inadkar isə öz inadına görə özü cavab verəcək. Ancaq neçə illik dostluq bağları, kəsilən duz-çörək üz çevirib getməyə imkan vermədi. Nəhayət təqlid etdiyi ayətullah Sistaninin istiftaatından müvafiq sualı və verilən cavabı dostuma göndərdim:\n“Suаl: Möminin hеç bir vаsitə sеçmədən (təvəssül еtmədən) Аllаh-təаlаyа duа еtməsi icazəlidirmi?\nCаvаb: Bu, icazəlidir. Lаkin Pеyğəmbər (s) və Əhli-bеyti (ə) vаsitə sеçərək duа еtmək duаnın qəbul оlunmаsını tеzləşdirir.”\nMəsələ dərhal həllini tapdı. Dostum səhvini etiraf etdi.\nDüşünmək olardı ki, nə gözəl, insan haqqa qayıtdı. Amma bu hadisə ilə çox ciddi problem bir daha əyani şəkildə təzahür etdi. Təəssüflər olsun ki, bu gün ətrafına 5-10 nəfər toplayıb və ya sosial şəbəkədə hər hansı dini motivli səhifə açaraq öz aləmində İslamı təbliğ edən, Allah qatında savab qazanan, əslində isə İslama bayağı söhbətləri, gülməli “hədislərlə” zərbə vuran kifayət qədər insan var. Özlərinin azğınlıqda olmaları bir yana, hələ insanları da uğurla azdırırlar. Qəribədir ki, insanlar da məmnuniyyətlə onların ardınca gedir. Səbəbi? Zənnimizcə əsas səbəb insanların düşünməməsində, hər eşitdiklərini ağıl süzgəcindən keçirmədən qəbul etmələrindədir. Nəticədə də yuxarıda qeyd etdiyimiz acınacaqlı mənzərə yaranır. İslam haqqında yanlış məlumatlar yayanlara isə bir məsləhətimiz var. Sizin İslama ən gözəl, ən üstün xidmətiniz İslamdan danışmamağınız olar. İnşallah Rəbbimiz sizin bu susmağınızı elə İslama göstərdiyiniz xidmət kimi dəyərləndirər.\nP.S. Bir məsələni də qeyd edək. Müctəhidə təqlid lazımdır, onun fətvalarına əməl etmək də labüddür. Ancaq hər şeyi alimin ixtiyarına buraxmaq, öz ağlını isə soyuducuda saxlamaq da olmaz. Allah Quranda insana düşünmək əmrini verirsə, ona bu qabiliyyəti veribsə, bu nemətini şükürünü etməliyik. Düşünmək istedadının şükürü isə elə düşünməkdir. Düşünməkdən vaz keçən insan Allahın bu nemətinə naşükürlük edir.\nYerləşdirilib:3 İyul, 2019 15:04, ]]>Çap]]>\nKişi ki, namusundan imtina etdi...\n23 Sentyabr, 2019\nBoşanmalara və “petlə”liyə qarşı universal resept\n12 Sentyabr, 2019\nElşad Mirinin natamamlıq kompleksi və ya tövbə ərəfəsində\n11 Sentyabr, 2019\nO, nə üçün bir daha Aşuraya getmədi?\nQədr gecəsi necə dua edək?


Virtual Səsvermə sistemində ən çox səs toplayan namizədlərin - SİYAHISI\n30-10-2015 / 13:27\nArtıq 20 gündür ki, Parlament seçkiləri ilə bağlı Xeberler.az İKT Portalının Virtual Səsvermə sistemi fəaliyyət göstərir.\nDairələr üzrə deyil, bütövlükdə İnternet istifadəçilərinin rəylərini öyrənməyi nəzərdə tutan Virtual Səsvermə sistemi qısa müddətdə internet ictimaiyyətinin, deputatlığa namizədlərin və onların seçki qərargahlarının diqqətini cəlb edib.\nSosial mediada olan yazışma, paylaşma və müzakirələr də onu göstərir ki, Virtual Səsvermə sistemi ölkədə seçicilərin də aktivliyinin artırılmasına, seçki mühitinin canlanmasına müsbət təsir edib. İndiyədək təxminən 115 min istifadəçi Virtual Səsvermədə iştirak edib.\nArtıq Xeberler.az Virtual Səsvermə sistemində hər bir dairə üzrə ən çox səs toplayan deputatlığa namizədlərin siyahısı yerləşdirib. Məlum olduğu kimi, bu gün ölkədə parlament seçkiləri ilə bağlı seçkiqabağı təşviqatın son günüdür. Odur ki, Virtual Səsvermə sistemində bu gün saat 00.00–da səsvermə dayandırılacaq.\nHəmçinin də hər bir dairə üzrə depupatlığa namizədlərin topladıqları səslərlə bağlı məlumatlar saytdan yığışdırılacaq.\nSeçkidən sonra Xeberler.az Virtual Səsvermənin nəticələri haqqında məlumat təqdim edəcək.\nVirtual Səsvermə sistemində 82 min istifadəçi səs verib\nVirtual və real səsvermənin NƏTİCƏLƏRİ\nDeputatlığa namizədlərin virtual səsverməsi başlandı\nDeputatlığa namizədlərin virtual səsverməsi keçiriləcək\n“Virtual səsvermənin real səsverməyə müsbət təsiri olacaq”\nSecki2010.info-da internet səsverməsi keçiriləcək\nNamizədlər virtual səsvermə haqqında nə düşünür?\nElektron səsvermənin hüquqi qüvvəsi yoxdur\nParlament seçkilərinin səsverməsi başa çatıb\nNetty 2011 müsabiqəsinə start verilib\nVirtual aləmin ilk filmi


Torpaq — 10 sot — Pirallahı r., Bakı, Azərbaycan (1461515) - Bina.az\nElanın nömrəsi: 1461515\nÜnvan: Bakı şəhəri, Gürgan qəsəbəsi\nTorpaq 4 tərəfdən hasarlanıb.Darvazası var. Yaşayış və obyekt üçün əlverişlidir. Magistral yolun kənarında yerləşir. Bütün komunal xətlərə çıxışı var. Körpuyə və dənizə yaxın yerləşir. Sənəd kupçadır. Bütün növ tikililər və ya digər bizneslər üçün qanunauyğundur.


Xəbərlər Комментарии к записи Xalqın müqəddəs sərvəti отключены\nXalqın ən böyük sərvəti onun müstəqilliyidir. Müstəqilliyin qorunub saxlanılması isə onu əldə etməkdən daha çətindir. Dövlət müstəqilliyinin qorunub saxlanılmasında görkəmli dövlət xadimlərinin rolu böyükdür. Heydər Əliyev Azərbaycanın dövlət müstəqilliyinin, bütövlükdə yeni Azərbaycanın qüdrətli yaradıcısı və böyük qurucusu hesab edilir.\nDövlətimiz bir əsrdə iki dəfə müstəqillik əldə etmək, özünün suveren dövlətini yaratmaq imkanı qazanmışdır.\nXəbərlər Комментарии к записи Qorxulu pandemiyadan yeganə xilas yolu vaksinasiyadır отключены\nXəbərlər Комментарии к записи Fulya Öztürk Gəncədə отключены\nSəhifə 1 - 15312345...102030...»»


Narınc Rüstemova: “Sosial fobiya dediyimiz elametlere autizm demek olmaz” - Azadliq Xeber\nNarınc Rüstemova: “Sosial fobiya dediyimiz elametlere autizm demek olmaz”\nNarınc Rüstəmova: “Sosial fobiya dediyimiz əlamətlərə autizm demək olmaz”\n06.04.2016 / 21:00 xeber –\n“Autizmin əsas əlamətləri, əslində, 7-ci aydan özünü göstərir”…\n“Autizmin 40-dan çox əlaməti var, bunlardan iki-üç əlaməti olan uşağa autizm diaqnozu qoya bilmərik”…\n“3 yaşına qədər uşaqlara autizm diaqnozu qoyulmur”…\n“Bəzən valideyn özbaşına hiperaktiv uşağına da autizm diaqnozu qoyur”…\n“Neyrolitiklər uşaqlarda erkən cinsi yetişkənlik, oğlan uşaqlarında süd vəzilərinin aktivliyi, hormonal pozuntular yaradır”…\n“Yüksək funksional autizmli uşaqlarda əlamətlər 18 aylıqda və 11 yaşında özünü göstərir”…\n“Sosial fobiya dediyimiz əlamətlərə autizm demək olmaz”…\nBu fikirləri APA TV-də yayımlanan “Sosium” proqramının qonağı, “Narınc” Uşaq Psixologiya Mərkəzinin rəhbəri psixoloq Narınc Rüstəmova deyib.\nNarınc Rüstəmova autizmin xəstəlik deyil, neyro-psixoloji problem olduğunu vurğulayıb: “Belə uşaqlara erkən diaqnoz qoyularsa, reabilitasiyanın, psixoloq, loqoped müdaxiləsinin və ehtiyac olarsa, bəzi hallarda dərman müalicələrinin köməyi ilə onlar sosial mühitdən geri qalmır, zehni inkişaf ləngimir, normal şəkildə bağçaya, məktəbə gedə bilir. Eynşteyn özü autizm spektrli bir insan olub, valideynlər vaxtında üstünə düşsə, əslində, hər birimizin evində Eynşteyn kəşf edə bilərik. Autizmin əsas əlamətləri əslində 7-ci aydan başlayır. Lakin təəssüf ki, valideynlər bu ləngimələri bir az irsiyyətlə əlaqələndirib 3 yaşdan sonra müalicəyə başlayırlar. 7-ci ayından bu uşaqlarda reaksiyalar çox zəif olur. İlk vaxtlar valideyn elə bilir ki, o eşitmir, yaxşı görə bilmir, buna görə gülmür, özünü soyuq aparır. Uşaqlarda bir yaşına qədər görmə bərpa olunur. Normal uşaq 7 ayından etibarən izləməyi bacarmalıdır, reaksiya verməli, qığıldamalıdır. Amma autik uşaqlar çox soyuq, sakit uşaqlar olur, ətrafa reaksiya vermirlər, uzun müddət bir əşya ilə oynayırlar. Məsələn adi uşaq paltaryuyan maşının qarşısında 3 dəqiqədən artıq oturanda yorulur, amma autizmlilər sona qədər oturub baxır. Biz sakit uşaqla tərbiyəli uşağı hər zaman eyniləşdiririk, bununla fəxr edirik. Amma uşaq əslində kəşf etməlidir, aktiv olmalıdır”.\nTəkrari hərəkətlərin autizmlilər üçün xarakterik olduğunu deyən psixoloq valideynləri bu əlamətlərə qarşı diqqətli olmağa çağırıb: “Əgər uşaq sakit oturub maşının təkəri ilə yarım saat vaxt keçirirsə, və ya əşyaları sıra ilə düzür və tapşırırsa ki, heç kəs əlin vurmasın, bu sıra pozulanda sıxıntı yaşayır, ağlayırsa, yəni qeyri-ixtiyarı, qeyri-adekvat davranışlar edirsə, davranışlarda pozuntular var. Belə uşaqlar hər şeydən iyrənir, əlinə nə verilərsə iyləyir, ətrafında dönmələr, əl yellətməsi başlayır. Məsələn, atanı görəndə, hədsiz dərəcədə sevinc yaşayır, emosiyasını çox qabarıq şəkildə bildirir. Və yaxud heç reaksiya vermir. Bəzən başı dəyir, əzilir, lakin ağlamır. Evdə eyni xətt üzərində hərəkət edir, ya da dairəvi şəkildə fırlanır. Biz bunlara təkrarlanan stereotip davranışlar deyilir. Bəzən analar bu problemi görə bilmir, çünki onlar çağıranda cavab verir, dediklərini edir. Amma ata və ya başqası desə etməyəcək. Autizmin 40-dan çox əlaməti var, bunlardan iki-üç əlaməti olan uşağa autizm diaqnozu qoya bilmərik”.\nQonaq autizm diaqnozu qoyulması üçün uşağın üzün müddət nəzarətdə saxlanmasını vacib hesab edir: “Uşağın 7 ayında valideyndə əlamətlərlə bağlı şübhə varsa, nevropatoloq, yaxud pediatra müraciət etməlidir. Yaş yarımdan sonra psixoloq müayinələri başlayır, sonra defektoloq, ardınca isə loqoped seansları başlayır. Bu müddətdə uşaqların nitq inkişafı çox geriləyir. Normal uşaq yaş yarımda artıq 30-50 əlliyə yaxın söz deməlidirsə, bu uşaqlar onu demir. Autizm əlamətlərinin ən azı 5-6-sı varsa, deməli, şübhələrimizdə yanılmırıq. 3 yaşına qədər uşaqlara autizm şübhəsi diaqnozu qoyulur. Reabilitasiya nəticəsində 3 yaşına qədər nitqi bərpa etmək mümkündür, bu zaman uşaqlar bağçaya rahatlıqla gedə bilir. Əgər başqa problem yoxdursa, ilk əlamət zamanı dərman müdaxiləsi edilmir. Uşaqda həm autizm əlaməti, həm də hiperaktivlik ola bilər. Autistik uşaq sevdiyi və sevmədiyi hər şeyə qarşı laqeyd kimi görünür. Bəzən valideyn özbaşına hiperaktiv uşağına da autizm diaqnozu qoyur”.\nNarınc Rüstəmova valideynlərin dərman müalicəsinə meyl etməsini əsassız hesab edir: “Dərman sadəcə simptomları aradan qaldırır. Bu zaman əsasən neyrolitiklərdən istifadə olunur. Bu isə nə sakitləşdiricidir, nə beyin qidalandırıcı, sadəcə sonradan belə uşaqlarda erkən cinsi yetişkənlik, oğlan uşaqlarında süd vəzilərinin aktivliyi, hormonal pozuntular yaranır. Valideyn öz uşağının psixoloqu olmalıdır, çünki belə uşaqların həftəlik psixoloq saatı ən azı 40 saat olmalıdır. Autizmin heç bir tibbi əlaməti yoxdur, ona görə də etiologiyası məlum deyil. Amma bunun 60 faiz ata xətti ilə ötürülən genetik faktorların səbəb olduğunu göstərir. Autizmin yüksək funksional dediyimiz növündə uşaqlarda nitq başlayır, lakin birdən-birə nitq dayanır. Belə uşaqlarda əlamətlər 7, yox 18 ayında başlayır. Yanlış olaraq valideynlər bunu peyvənd və ya müxtəlif bəhanələrlə əlaqələndirirlər. Yaxşı olar ki, valideyn problemin səbəblərini özbaşına araşdırmaq əvəzinə, uşağın reabilitasiyasına başlasın. Yüksək funksional autizmli uşaqlarda əlamətlər yaş yarımdan sonra, bir də 11 yaşında özünü göstərir. Yəni normal olan uşaq birdən-birə yenə özünə qapanmağa başlayır. Autizmin 7 spektr pozuntusu var ki, hər birinin özünə uyğun əlaməti var”.\nQonaq Azərbaycanda autizm sindromlu uşaqların sayının çox olduğunu deyib: “Artıq 2015-ci ildən Azərbaycanda autizm sindromu diaqnozu rəsmən tanındı. Əvvəllər belə uşaqlara eşitmə və ya əqli zəiflik kimi diaqnozlar qoyulurdu. Son üç ildə bu problemə çox böyük diqqət ayrılır. Qeyri-rəsmi statistikaya görə, Azərbaycan autizmə görə dünyada 3-cü yerdədir”.\nPsixoloq autizmin sonradan yaranması ilə bağlı suala belə cavab verib: “Əgər 3 yaşına qədər əlamətlər ortaya çıxmayıbsa, sonradan normal adamlarda autizm yarana bilməz. Əgər əlamətlər 5, ya 12 yaşında bir şəxsdə müşahidə olunursa, biz onun etiologiyasını başqa yerdə axtarırıq. Sosial fobiya dediyimiz əlamətlərə autizm deyə bilmərik. Autizm ünsiyyətsizlikdən yaranmır. Təəssüf ki, biz problemi həll etmək üçün evliliyə qaçırıq. Ona görə də bu gün problemlərimiz artır”.


8 Noyabr 2016 17:38\nDünyanın tanınmış geyim mağazaları brendlərindən biri sayılan “Marks & Spencer” şirkəti Bakıdakı mağazasını bağlayıb.\nBakının ticarət mərkəzlərinin birində yerləşən mağaza öz fəaliyyətini 12 gün əvvəl, oktyabrın 27-də dayandırıb.\nMağazanın sahibi olan şirkətdən onun bağlanması səbəbləri açıqlanmır, amma böyük ehtimalla, bu, satışların aşağı düşməsi ilə əlaqədardır. Bakı, bu məşhur şəbəkənin fəaliyyətini dayandırdığı yeganə şəhər deyil.\nSon məlumatlara görə, “Marks & Spencer” qarşıdakı 5 il ərzində təkcə Böyük Britaniyada 60 paltar və ev üçün əşya mağazasını bağlayacaq.\nBu qərara ilin birinci yarısında gəlirlərinin azalması səbəb olub. Belə ki, ilk 6 ayda “Marks & Spencer”in vergi qoymadan əvvəlki gəliri 231,3 milyon funt sterlinq (287,3 milyon dollar) təşkil edib ki, bu da ötən ilin eyni dövründən 18,6% azdır.\n“Gələcək beş il ərzində biz Böyük Britaniyadakı daşınmaz əmlakımızı transformasiya edib, 60 mağazamızı bağlayacağıq”, - deyə şirkətin açıqlamasında deyilir. Əvəzində “Marks & Spencer” “Simply Food” ərzaq dükanı şəbəkəsinin sayını artırmaq istəyir. Şirkət 2019-cu ilədək Böyük Britaniyada 200 yeni ərzaq dükanı açmağı düşünür. Xatırladaq ki, “Marks & Spencer” 1884-cü ildən fəaliyyət göstərir. (fins.az)


Allaha görmək mümkündürmü? Necə ? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1748\tArxiv kodu 13079\nƏql və şəriətin hökmünə əsasən Allah-taala nə dünyada, nə də axirətdə zahiri gözlərlə görünə bilməz, lakin qəlb gözü ilə görünə, yəni hiss oluna bilər. Qəlblər öz vücud tutumlarına uyğun olaraq batini, şuhud yolu ilə, həm də batinin – ruhun (nəfsin) lətifləşdirilməsindən, saflaşdırılmasından sonra, şəri riyazət və ibadətlərin bərəkəti ilə Onu dərk və müşahidə edə bilər.\nƏgər “Allahı görmək” dedikdə məqsəd zahiri gözlərlə görməkdirsə, onda cavab mənfidir və həm əqlin hökmü, həm də şəriətin aşkar bəyanına əsasən Allahı heç vaxt görmək olmaz.\nƏqlin hökmünə gəldikdə, görmə əməliyyatı xarici şeyin gözün önündə qərarlaşması, həmin şeydən inikas olunan işıq dalğalarının əsəb sisteminə ötürülməsi ilə baş verir. Yəni bu iş əvvəla, xarici bir cismin olmasını, sonra isə həmin xarici cismin göz ilə müqabil nöqtədə (qarşı-qarşıya) dayanmasını tələb edir. Buna görə də bizim gözümüz arxamızda olan şeyləri görmür. Halbuki, Allah-taala nə cisimdir, nə də cismin xüsusiyyətlərinə malikdir (o xüsusiyyətlərdən biri də qarşı-qarşıya qurmaqdır.) Buna görə də başdakı göz ilə heç vaxt Allahı görmək olmaz.\nAmma şəriətin hökmünə gəldikdə isə, Quran və rəvayətlər aşkar şəkildə Allah-taalanın görünməsinin qeyri-mümkün olduğunu bəyan edir:\na) لَنْ تَرَانِی “Ey Musa! Heç vaxt Məni görə bilməzsən!”\nb) لَا تُدْرِکُهُ الْأَبْصَارُ “Gözlər Onu görə bilməz.”\na) وَامْتَنَعَ عَلَی عَیْنِ الْبَصِیرِ “Allah-taala heç vaxt görənlərin gözü önündə zahir olmaz.”\nb) لَمْ تَرَکَ الْعُیُونُ “Gözlər heç vaxt Səni görməz!”\nv) لَا تُدْرِکُهُ الْعُیُونُ بِمُشَاهَدَةِ الْعَیَانِ “Gözlər heç vaxt Onu aşkarda görə bilməz.”\nLakin əgər “görmək” dedikdə məqsəd batini görünüş, yəni Allah-taalanın sifətlərinin və isimlərinin şühudu, mərifət və elm olarsa, əlbəttə, ayrı-ayrı insanların batini cəhətdən qüdrət və istedad tutumları miqdarında müşahidə oluna bilər. Necə ki, Əli (əleyhis-salam) buyurur: لَکِنْ تُدْرِکُهُ الْقُلُوبُ “Qəlblər Onu dərk edər.”\nBaşqa hədisdə qeyd olunur ki, Həzrət Əli (əleyhis-salam) Zələbə buyurdu: “Vay olsun sənə! Zahiri gözlər Onu görməz, lakin qəlblər Onu müşahidə edər.”\n “Əraf” surəsi, ayə: 143\n “Ənam”, surəsi, ayə: 103\n "Nəhcul-bəlağə", xütbə 49\n "Nəhcul-bəlağə", xütbə 109\n "Nəhcul-bəlağə", xütbə 179\n “Mizanul-hikmət”, 6-cı cild, səh. 190, hədis 12095\n4533 پیامبران و کتابهای آسمانی 2010/07/18\n5746 Əməli irfan 2012/04/18\n5958 Qədim kəlam 2007/11/10\n7642 Qədim kəlam 2011/03/09\n5870 Qədim kəlam 2010/04/08\n3870 Qədim kəlam 2011/03/06\n22659 Qədim kəlam 2007/11/10\n7409 Qədim kəlam 2009/11/10\n3784 Qədim kəlam 2011/04/20\n7551 Qədim kəlam 2013/03/30\n5524 Qədim kəlam 2009/02/19\n5228 Qədim kəlam 2008/09/20\n4181 Nizamlar hüquq və əhkam\n7058 تاريخ بزرگان\n5850 Qədim kəlam\n6873 Təzə kəlam\n6228 Heyiz və nifas\n7042 بیشتر بدانیم\n4506 Hədis elmləri\n6224 Əhkam və hüquq fəlsəfəsi\n3171 Əməli əxlaq\n4839 Əhkam və hüquq fəlsəfəsi\n132921 Nizamlar hüquq və əhkam\n100898 Əməli əxlaq\n83147 Nizamlar hüquq və əhkam\n77579 Nizamlar hüquq və əhkam\n40756 Hədis elmləri\n38312 Nizamlar hüquq və əhkam\n28138 Nizamlar hüquq və əhkam


Hökümətin sosial paketinə fərqli baxışlar\n27 fevral, 2019 [14:21]\nNemət Əliyev: “Hökumətin atdığı addımlar kosmetik xarakter daşıyır”\nQadir İbrahimli: “Prezidentin son qərarları 2 milyondan çox insanın real gəlirlərini artırıb”\nAzərbaycanda fevral ayının əvvəlindən başlayaraq minimum aylıq əməkhaqqı, pensiyalar və təqaüdlər artırıldı.\nMüxalifət iddia edir ki, bu prosesin başlamasına səbəb onların bu ilin yanvar ayının 19-da keçirdiyi mitinq olub. Yəni müxalifət deyir ki, hakimiyyət qorxdu, geri çəkildi. İqtidar nümayəndələri isə deyir ki, Prezident 11 aprel 2018-ci il seçkisində elan etdiyi platforma üzrə hərəkət edir - yəni xalqa verdiyi vədləri yerinə yetirir və bu siyasəti hər zaman yerinə yetirir.\nBəs, bu fikirlərdən hansı və nə dərəcədə doğrudur? İqtidar başqa hansı addımlar atmağı düşünür? Müxalifətin sosial-iqtisadi sahələrlə bağlı daha hansı tələbləri var?\nAXCP Rəyasət Heyətinin üzvü, iqtisadçı-ekspert Nemət Əliyev bildirir ki, dövlət başçısının minimum aylıq əmək haqqının, pensiyalar və təqaüdlərin artrılması ilə bağlı qəbul etdiyi qərarlara müxalifətin 19 yanvar mitinqinin çox böyük təsiri olub: “Daha dəqiqi mitinqə qatılan şəxslərin problemləri, yaşadıqları məşəqqətləri dilə gətirməsinin, “İstefa” şuarlarının burada təsirini inkar etmək mümkün deyil. İnsanlar artıq cana doyublar. Xüsusən, 2014-cü ildən əhaliyə göstərilən sayğısız münasibət, əhalinin gəlirlərinin kəskin şəkildə itirməsi, sahibakrlığa tutulan divanlar, əhalinin alıcılıq qabiliyyətini kəskin şəkildə itirməsi, əhalinin banklarda saxlanılan əmanətlərin dəyərsiz hala gətirilməsi, eləcə də, xarici valyutada götürülən kreditlərə həm siyasi hakimiyyətin, həm Mərkəzi Bankın, həm də Konistitusiya Məhkəməsinin verdiyi qərarlar çıxılmaz vəziyyətə düşmüş insanları qəzəbli münasibətini burada rolunu inkar etmək mümkün deyil. Onların tələbləri hakimiyyəti geri çəkilməyə vadar elədi”.\n“Bundan öncəki və hətta daha əvvəlki illərdə izdihamlı mitinqlərdə də eyni tələblər olurdu. Əgər bu, hakimiyyətin geri çəkilməsidirsə, əvvəlki illərdə niyə bu olmadı?” sualına cavabında iqtisadçı deyib ki, indiyə qədər hakimiyyət bu tələbləri nəzərə almayıb: “19 yanvar mitinqində izdihamlı şəkildə cəsarətli mövqeyin ortaya qoyulmasının hakimiyyətin atdığı sosial-iqtisadı addımlarla birbaşa əlaqəsinin olması açıq görsənməkdədir. Onu da deyim ki, indiki sosial-iqtisadi addımlar kosmetik xarakter daşıyır. Çünki bu addımlar hələ də əhalinin sosial vəziyyətinin yaxşılaşdırılması mənasına gəlmir. Ölkədə qiymətlər o qədər sürətlə bahalaşır ki ilin əvvəlində əmək haqqına, pensiyalara, təqaüdlərə edilən artımlar bir anın işində yox olub sıradan çıxır. Əhali ilin axırına kimi o artımların dadını çıxara bilmir. Belə ki ilin sonunda əhalinin vəziyyəti yaxşılaşmaq əvəzinə daha da pisləşib”.\nİqtisadçı bildirib ki, qanunvericiliyə edilən dəyişiklik nəticəsində 2018-ci ildə pensiya yaşına çatmış 21 min vətəndaş pensiya almaq təminatından məhrum edilib: “Bir tərəfdən pensiya artırılır, bir tərəfdən minlərlə insan pensiya almaqdan məhrum edilir. İndi necə iddia etmək olar ki, vətəndaşların sosial rifahı yaxşılaşıb?\nBizim apardığımız hesablamalar göstərdi ki, 21 min vətəndaş pensiya almaq təminatından məhrum etməklə hökumət bir il ərzində 56 milyon manat irəli düşüb. Bu vəsaiti də pensiyalara və təqaüdlərə edilən artımlara ayırıblar. Amma o artımı da alanların həyat səviyyəsinin yaxşılaşacağı anlamına gəlmir.\nÖtən gün Dövlət Statistika Komitəsi əhalinin orta aylıq pul gəlirlərinin səviyyəsi haqqında məlumat yayıb. Məlum oldu ki ölkə əhalisinin bir aylıq pul gəlirlərinin həcmi bu ilin yanvar ayında ötən ilin yanvar ayı ilə müqayisədə 1 milyard 882 milyon manatdan 1 milyard 800 milyon manata düşüb. Yəni, əhalinin bir aylıq pul gəlirləri 82 milyon manat azalıb.\nKomitənin açıqladığı digər məlumata əsasən əhalinin adambaşına orta aylıq pul gəlirlərinin həcmi ötən ilin yanvar ayında 397 manat olub, bu ilin yanvar ayında isə 382 manat olub. Biz bunun da müqayisəsin aparsaq bəlli olacaq ki, adambaşına düşən gəlilərlərdə 3 faiz azalma var. Deməli, adambaşına düşən pul gəlirlərinin həcmində azalma var. Vəziyyət bununla da bitmir. Axı yanvar ayı ərzində qiymətlər də bahalaşdı. Rəsmi statistikaya inansaq, yanvar ayı ərzində qiymətlər 1,7 faiz bahalaşıb. Beləliklə, adambaşına düşən gəlir 3 faiz azalmaqla yanaşı, qiymətlər də 1,7 faiz bahalaşıb. Bu statistikanı hesablayanda bəlli olur ki, təkcə yanvar ayı ərzində əhalinin vəziyyəti 4,7 faiz pisləşib. Bunlar hələ rəsmi rəqəmlərin ortaya qoyduğu nəticədir. Nəticədə artımlar əhalinin həyat səviyyəsini yaxşılaşdırmır.\nRəsmi məlumata görə, ölkə üzrə ümumi daxili məhsulun həcmi 2014-cü ildə 75 milyard dollar, 2018-ci ildə isə 47 milyard dollar olub. Deməli, ümumi daxili məhsulun həcmi 28 milyard dollar azalıb. Əhalinin pul gəlirlər isə 2014-2018-ci illər arasında 50 milyard dollardan 31 milyard dollara düşüb. 19 milyard dollar da burada azalma var.\nYaxud 2015-ci ilin yanvar ayında əhalinin orta aylıq əmək haqqısı 570 dollar olub, 2018-ci ildə isə bu rəqəm 320 dollar olub”.\nİqtisadçı-ekspert N.Əliyevin sözlərinə görə, hökumətin ümumi iqtisadi inkişaf üçün seçdiyi yalnış yol nəticəsində bu illər ərzində ölkədə nə həyat səviyyəsi yaxşılaşıb, nə də iqtisadiyyatda canlanma yaşanıb: “Ancaq kosmetik xarakterli tədbirlər görüblər. Kreditlərin verilməsi ilə bağlı da problem var. Nə qədər ki aşağı faizdə kreditlər verilmir, iqtisadi həyatda iqtisadi canlanmaya nail olmaq mümkün deyil. Hətta gəlirlərdən məhrum edilmiş vətəndaşlara faizsiz kreditlər verilməlidir”.\nEkspert deyib ki, həll olunmalı bir məsələdə odur ki, ölkədə əlverişli investisiya mühiti yaradılmalıdır: “Təkcə 2018-ci il ərzində xarici investorlar Azərbaycan iqtisadiyyatına investiyası qoyuluşunu 2 milyard dollar həcmində azaldıb. Deməli, ölkədə əlverişli investisiya mühiti olmadığından buranı tərk edirlər. Bu göstərici həm də yerli investorlara olan münasibəti ifadə edir.\nBax, bu məsələlər bizim nəzərdə tutduğumuz islahat istiqamətləridir. Hökumət bu islahatları həyata keçirməlidir”.\nİqtisadçı Qadir İbrahimli isə öz bloqunda Nemət Əliyevdən fərqli fikirlər ortaya qoyur. O, yazır ki, son sərəncamlar 2 milyondan çox insanın gəlirlərinin artmasını təmin edib”.\nQadir İbrahimli öz təhlilində yazır: “Məlum olduğu kimi, prezident İlham Əliyev “Əhalinin sosial müdafiəsinin gücləndirilməsi sahəsində əlavə tədbirlər haqqında” sərəncam imzalayıb. Sərəmcama əsasən əhalinin aztəminatlı zümrələrinə verilən pensiya və sosial müavinətlərin həcmində ciddi artımlar olub.\nSərəncam aztəminatlı təbəqə sayılan 590 min insanı əhatə edəcək və icrası üçün bu il büdcədən 302 milyon manatın ayrılması nəzərdə tutulur. Gələn il üçün bu rəqəm 400 milyon manat olacaq.\nEyni zamanda prezident “Məcburi köçkünlər və onlara bərabər tutulan şəxslər üçün vahid aylıq müavinətin artırılması haqqında” sərəncam imzalayıb. Sərəncama əsasən, məcburi köçkünlər və onlara bərabər tutulan şəxslər üçün vahid aylıq müavinətin məbləği 2019-cu il aprelin 1-dən 50 faiz artırılır.\nHazırda ölkədə məcburi köçkünlərin sayı 700 minə yaxındır və ayda 40 manat müavinət alırlar. Yeni sərəncama əsasən, müavinətlərin məbləği 60 manata qaldırılır. Bunun üçün büdcədən bu il 126 milyon vəsait ayrılmalıdır. Gələn il isə bu məbləğ 168 milyon manat olacaq.\nGöründüyü kimi, təkcə son 2 sərəncamın maliyyləşdirilməsi üçün bu il 428 milyon manat, gələn il isə 568 milyon vəsait xərclənəcək.\nBir qədər əvvəl isə prezidentin şəhid ailələrinə 11 min manat birdəfəlik təzminatın ödənilməsi ilə bağlı sərəncam imzalanmışdı. Bu sərəncam ölkə üzrə 12,5 minə yaxın şəhid ailəsini əhatə edir. Sərəncamın icrası üçün 135 milyon manat ayrılıb.\nBeləliklə, bu 3 sərəncamın maliyyələşdirilmsi üçün bu il büdcədən 563 milyon manat vəsait ayrılacaq və 1,3 milyon aztəminatlı insanı əhatə edəcək.\nBu yaxınlarda prezident sosial yükü olan daha bir sərəncama imza atmışdı – prezidentin sərəncamı ilə Azərbaycanda minimum əmək haqqı 38,5 faiz artırılaraq 180 manata çatıb. Son sərəncamına qədər minimum əmək haqqı yaşayış minimumunun 72 faizini təşkil edirdi.\nMinimum əmək haqqının 180 manata çatması dövlət sektorunda işləyən 450 min, özəl bölmədə çalışan 150 min nəfərin gəlirlərini artıracaq. Yəni sərəncam 600 min insanı əhatə edir. Bunu da nəzərə alsaq, prezidentin son sərəncamları 1,9 milyona insanın gəlirlərinin artmasını təmin edib. Təbii ki, balaca göstərici deyil.\nQərarların təhlili göstərir ki, hökumət ölkənin sosial sistemində çox ciddi dəyişikliklər kursunu götürüb və bu artıq yeni sosial konsepsiyadır. Təbii ki, sosial sektorda problemlərin həll edildiyini düşünmək yanlışlıq olardı. Problemlər hələ var və həllini tapmalıdır. Ancaq önəmlisi budur ki, yeni sosial konsepsiyası artıq işə düşüb və problemlərin çözülməsinə başlanılıb.\nÇoxmərtəbəli binalarda rəsmi olaraq qəbul edilməmiş çoxmənzilli mənzillərin sənədləşməsi, sənədsiz evlərin qeydiyyatı ilə və tələbə təqaüdlərinin artırılması ilə bağlı sərəncamlar, şəhid ailələri, Qarabağ əlilləri və hərbçilər, eləcə də məcburi köçkünləri üçün evlərin tikilməsi ilə bağlı tapşırıqlar da bunun göstəricisidir. Bunlar hökumətin sosial siyasətinin keyfiyyətcə yeni mərhələyə daxil olmasını göstərir və təqdirəlayiqdir.\nƏn başlıcası isə prezident yaxın vaxtlarda problemli kreditlərlə bağlı qərarın olacağının anonsunu da verdi. Hazırda ölkə üzrə problemli kreditlərin həcmi 1,7 milyard manatdır və bu təxminən 400 minə yaxın insanı əhatə edir. Deməli, bu problemin çözülməsi 400 min insanı izafi yükdən qurtaracaq.\nTəbii ki, belə sərəncamların mətni 5-10 günə hazırlanmır. Aidiyyatı qurumlar bununla təkilflərin göndərir, təkliflər digər qurumlarla dəqiqləşdirilir və təkliflərin dəstəklənməsi üçün maliyyə qaynaqı dəqiqləşdirilir və s. Yəni bəzilərinin iddia etdiyi kimi, bu müxalifət mitinqinin təzyiqi ilə verilən sərəncamlar ola bilməz. Təbii ki, mitinq, etiraz aksiyaları siyasi partiyaların, vətəndaşların konstitsion hüququdur və buna etiraz etmək olmaz. Ancaq razılaşın ki, bir elə sistemli sosial müdafiə tədbirləri müxalifətin mitinqinin təzahür ola bilməz və çox qeyri-ciddi səslənir. Özü də o halda ki, müxalifət indikindən meydanlara indikindən qat-qat çox adam yığanda belə hakimiyyətə öz tələblərini diqtə edə bilməmişdi.\nO başqa məsələdir ki, belə qərarların qəbulunda ictimai rəy, əhalinin real durumu və s. amillər nəzərə alınır və bu da normaldır. Ancaq bir elə sistemli qərarların mitinqin təzyiqi ilə qəbul edildiyini iddia etmək primitiv yanaşmadır.\nHökumət növbəti mərhələdə artan sosial xərcləri qarşılamaq və yeni sosial layihələrə vəsait cəlb etmək üçün biznes mühitinin rəqabətə davamlı olmasını təmin etməli, vergi və gömrük sistemi tam şəffaflaşdırılmalı, dövlət qurumlarının biznes subyektlərinə qarşı əsassız müdaxiləsi aradan qaldırılmalıdır, ən başlıcası isə sərt anti-inhisar siyasəti həyata keçirilməlidir.\nPrezident müşavirədə bildirdi ki, təkcə ilin birinci ayında vergi orqanları plandan əlavə 80 milyon manatdan çox, gömrük orqanları isə plandan əlavə 20 milyon manatdan çox vəsait toplamışlar və ümumi daxilolmalar 105 milyon manat artmışdır. Təbii ki, vergi-gömrük sistemidə daxilolmaların kəskin artımı bu qurumlarda şəffaflaşma proseslərinin başlanması ilə bağlıdır və ümid edək ki, proses daha da dərinləşəcək.\nPrezident son müşavirədə islahatların davam anonsunu da verdi: “Sosial və iqtisadi islahatlara alternativ yoxdur. 2019-cu ilin sonrakı aylarında da çox ciddi islahatlar aparılacaq və dərinləşdiriləcək”.


Xolokosta bərabər faciə barədə faktlar\nMəhz Andranikin və Qayın başçiliq etdiyi könüllü birləşmələri türk cəbhəsində məğlubiyyətdən sonra lrəvan quberniyasına doğru üz tutmuş, yol boyu azərbaycanlılar yaşayan bütün kəndləri dağıtmış, əhalinin xeyli hissəsini məhv etmişdir. Yalnız 1917-ci ilin dekabrından 918-ci ilin mart ayına qədər İrəvan qəzasında 32 kənd (3015 ailədə 19005 nəfər), Eçmiadzin qəzasında 84 kənd (5493 ailədə 35784 nəfər), Nor-Bayazet qəzasında 7 kənd (668 ailədə 4649 nəfər), ümumiyyətlə, 197 kənd dağıdılmışdır. Sonrakı iki ildə faciə daha böyük miqyas almışdır. Bu haqda aşağıda geniş məlumat veriləcək. Həmin dövrdə indiki Hoktemberyan, Eçmiadzin, Əştərək, Masis, Artaşat rayonlarında yerləşən Kerimarx kəndində 1700 nəfərdən çox, Yuxarı Qarxun (Crarad) kəndinda 1300 nəfərdən çox, Uşi və Ucan kəndlərinin əhalisi bütünlüklə erməni millətçi-talançılarının qurbanı olmuşlar.\nBu kitabın ikinci hissəsində Ermənistanda azərbaycanlılar yaşamış kəndlərin əksəriyyəti haqqında qrsa məlumat verilir. 1831, 1905, 1914 və 1931-ci illər üzrə əhalinin sayı göstərilir. 1905-ci və 1918-1920-ci il soyqırımlarından sonrakı illərdə azərbaycanlıların sayının azalması onların vəhşiliklə qırılmasına dəlalət edir. Məsələn, Talin rayonunda azərbaycanlılar yaşayan 18 kənddə 1914-cü ildə 5531 nəfər azərbaycanlı əhali olmuşdur. 1931-ci ildə siyahıyaalma zamanı yalnız Pirtikan kəndində bir nəfər azərbaycanlı galdığı qeydə almmışdır. Deməli, rayon ərazisində yaşamış azərbaycanlı ƏHALİNİN HAMISI ermənilərin törətdikləri genosid siyasətinin qurbanı olmuşdur.\n1918-ci ilin fevralında Ərzurumun müdafiəsinin təşkili Andranikə tapşırılmışdı. Lakin türk qoşunlarının zərbəsinə tab gətirə bilməyən Andranikin qoşun birləşmələri Sarıqamış-Qars-Aleksandropol istiqamətində geri çəkilməyə məcbur olur, xeyli erməni əhalisinin köçürülüb İrəvan qubernyasında yerləşməsini təşkil edir. Sonra Dilicana üz tutur, yol boyu yerləşən azərbaycan kəndlərini darmadağın edir. Andranikin Dilicanda dincələn qoşun birləşmələri 1918-ci il iyunun 1-də Dilican-Yelenovka (Sevan) –Nor-Bayazet-Martuni-Dərələyəz istiqamətində hərəkət edərək iyunun 17-də Naxçıvana çatır. Bu dəfə yol boyu yerləşən Rəhmankənd, Bağli Hüseyn Saraclı, Hacı Muxan, Ağzıbir, Ayrıvəng, Başkənd, Alıçalı, Karvansaray, Yanıx, Mədinə, Siçanlı, Xartluq, Çamırlı, Aşağı Alıçalı, Tüskülü, Sadanaxaç, Böyük Məzrə kandləri və bir sıra digər yaşayış məntəqələri dağıdılır. Andranikin qoşun birləşmələri ilə Türkiyədən gətirilən ermənilər bu kəndlərdə yerləşdirilir.\nBelə ki, Sevan gölünün şimal-qərb sahilində, Sevan şəhərindən 9 km cənub-qərbdə, Sevan-Nor-Bayazet daş yolu üstündə yerləşən Rəhman kəndində 1831-ci ildə 28 nəfər, 1906-cı ildə 479 nəfər, 1914-cü ildə 654 nəfər azərbaycanlı əhali olub. 1918-ci ildə isə kənd dağıdılıb, Qarsdan gətirilən ermənilər burada yerləşdirilib. 1931-ci ildə həmin kənddə 339 nəfər erməni, cəmi 10 nəfər azərbaycanlı qeydə alinib. Qırğınlardan qurtulub qalan bu 10 nəfər də qısa müddətdə kənddən sıxısdırılıb çıxarılıb.\nSevan-Nor-Bayazet yolu üstündə, Sevan şəhərindən 7 km məsafədə yerləşən Bağlı (Bağlı Hüseyn Saraclı) kəndində 1831-ci ildə 26 nəfər, 1873-cü ildə 356 nəfər, 1897-ci ildə 646 nəfər, 1906-cı ildə 658 nəfər, 1914-cü ildə 846 nəfər azərbaycanlı əhalisi olub. 1918-ci ildə isə kənd bütünlüklə dağıdılıb. Andranikin qoşun birləşmələri Dərələyəzdə, Naxçıvanda da azərbaycanlılar yaşayan xeyli kəndləri dağıdıb, İranın Xoy şəhəri üzərinə hücuma keçib, lakin türk qoşunlarının zərbəsinə tab gətirə bilməyərək geri çəkilib, Zəngəzura üz tutub, burada da "Zəngəzur qırğını" kimi tarixə düşən, vəhşicəsinə icra olunmuş qırğının ikinci mərhələsini həyata keçirib. Ermənilər özləri təsdiq edirlər ki, "Andranik burada təqribən 30 min nəfər erməni qaçqınlarının yerləşdirilməsini təşkil edib". (bax: Erməni Sovet Ensiklopediyası, I cild, səh.392).\nEçmiadzin qəzasına daxil olan indiki Eçmiadzin, Hoktemberyan, Əştərək, Abaran, Masis rayonları ərazisində 1916-cı ildə 41365 nəfər azərbaycanlı əhali yaşamış, 1926-cı ildəki siyahıyaalma zamanı isə bu raqəm 3247 nəfərə enmişdir. Şübhəsiz ki, əhalinin 10 il ərzində 32 min nəfərdən çox azalması 1918-1920-ci illərdə törədilən qırğının nəticəsi idi.\nQeyd etmək lazımdır ki, Andranikin qoşun hissələri Zəngəzur-Bazarçay-Vedi-Eçmiadzin yolu ilə qayıdarkən bu bölgədə yerləşən azərbaycanlılar yaşayan kəndləri yenidən darmadağın etmiş, birinci qırğından qurtulanları da soyqırım qurbanı etmişdir.\n1914-cü ildə Şərur-Dərələyəz qəzasında 58476 nəfər azərbaycanlı əhali yaşadığı halda, 1926-cı ildə onların sayı 5941 nəfərə enmiş, yəni 52535 nəfər azalmışdır. Yalnız Əzizbəyov rayonunda azərbaycanlılar yaşayan 26 kəndin adı silinmiş, ləğv edilmişdir. Vedi rayonu ərazisində isə 35-dən çox kəndə həmin tale nəsib olmuşdur. Eyni fəlakət Elizavetpol quberniyası tərkibində olan Zəngəzur qəzasında yaşayan azərbaycanlıların da qismətinə düşmüşdür.\n1918-1920-ci illərdəki İrəvan quberniyasına daxil olan beş qəzada (bunlar Ermənistanın tərkibinə daxil edilmişdir) azərbaycanlıların düçar olduqları faciənin miqyasını təsavvür ətmək üçün rəqəmlərə müraciət edirik (3-cü cədvəl).


revan - profilsözaltı sözlük\nbomba latın musiqiləri ölmədən əvvəl dinlənilməli musiqilər f6 f3 f2 f1 batushka arxa-arxaya müsbət səs verən mələk odeon back-end developer materialları, alətləri və xəbərləri yazarların spotify playlistləri dream is destiny televiziya reklamları\nreytinq xalı: 50\n5. nəsil yazar həqiqətən söz6-nın inkişaf etməsi, ekşi sözlük kimi olması üçün özümə hesab açmışdım. lakin sonra gözlədiyimdən daha betər bir portala çevrildi.sonra uzun müddət nə yazdım nə izlədim.hazırda yenidən hesab açıb, elə belə yazıram. burda özünü "yazar" hesab edənlər var. onlara sadəcə gülürəm...\n6 əjdaha! gff5c 28.04.2016 02:49, revan\nəsgərliyə gedənlərə veriləcək məsləhətlər biraz dispositiv yanaşmaq lazımdı. elə də əhəmmiyətli deyil. ancaq yaxşı dost qazanmaq imkanın var. hər şey bir kənara, əgər gedirsənsə o mühitə uyma, olduğun kimi davranmağa çalış. ailəni çox bezdirmə ən əsası telefon tapan kimi zəng vurub camaatdan kontur dilənmə -* bir də yaxşı patinka seç, çox lazım olacaq. Əgər kitab oxumağı sevirsənsə şərait olacaq yetər ki dəyərləndir\n2 əjdaha! gff5c 28.04.2016 02:19, revan\nməşhur çıxışlar (bax: ilham əliyev-bəlkə biraz yavaşlayaq)\n2 əjdaha! gff5c 24.04.2016 05:32, revan\nsözaltı etiraf 2002-2003 sezonunda real sociedad la liga`da ikinci olan gecə səhərə kimi ağlamışdım. indi yadıma düşündə gülürəm... 7-8 yaımda yuxusuz qalıb oyunlarına baxırdım.seher gedib mektebde uşaqlara danışırdım. Kovacevic, Nihat , Karpin , alonso qardaşlar ... Artıq müəllimdə bilirdi ki, mən Real Sociedadın oyunu olanda gec yatıram. Əslində bəzən ibtidai sinif müəllimim də nəticəni məndən soruşurdu.Geriyə dönüb baxanda heçbir əhəmmiyyəti olmaya bilər bəlkə də...\n2 əjdaha! gff5c 24.04.2016 05:12, revan\n0 əjdaha! gff5c 24.04.2016 04:48, revan\nhüquqşünas olmaq istəyənlərə tövsiyələr Cinayet ve mülki prosesi yaxşı oxuyun. Bir de alternativ sahelere yönelin. bunu qebul etmek lazımdır ki, hamı prokuror olmayacaq.\nEdit:bu başlığı açmaqda meqsedim diger genc hüquqşunasların fikirleri tanış olmaqdır. Bu sözlüye girende her hansı mürebbenin hazırlanma qaydasındansa daha faydalı şeyler oxuyaq\n7 əjdaha! gff5c 23.04.2016 00:04, revan\nnikahın pozulması Yəni xalq dilində desək boşanma. Bildiyimiz kimi, ARK-nın 34-cü maddəsi ilə nikah kişi ilə qadının könüllü razılığı əsasında bağlanılır. Ər ilə arvadın hüquqları bərabərdir. Elə problem buradan başlayır. Çünki bizim cəmiyyət hüquqi bərabərliyin nə olduğunu dərk etməkdə çətinlik çəkir. Ən sadə mübahisələr olduqda belə heç düşünmədən bununla bağlı müvafiq qurumlara müraciət edirlər. Müraciət etməkdə heç bir səhvlik yoxdur, sadəcə ailə qurmaq asan, onu məhv etmək isə daha asan görünür belə insanların gözündə. Nikahın pozulması təxminən 5-6 aylıq prosesdir. Lakin həmin ailədə doğulan uşağın pozulan psixologiyasını bir ömür düzəltmək olmur. Hazırda ətrafımız "Tək uşaqlı, nikahı pozulmuş və müəyyən miqdarda aliment alan analarla" doludur. Siz heç düşünmüsünüzmü, bu uşaqların gələcək taleyi necə olacaq. Bu yazını yazmaqda məqsədim nikahın pozulmasının səbəblərini araşdırmaq yox, daha çox nəticəsinin necə olacağını gözlər önünə sərməkdir. Hər bir şəxs qanunla müəyyən edilmiş qaydada hüquq azadlıqlarından istifadə etməkdə sərbəstdir. Ancaq kişi ilə qadın "ər və arvad" olmaq üçün tələsməməlidir. Dəfələrlə bu situasiyanı götür-qoy etməkdə fayda var. Digər tərəfdən müvafiq dövlət qurumları da öz üzərlərinə düşən vəzifəni etməyə o qədər də can atmırlar və ailə münasibətlərinə qarşı laqeyd münasibət bəsləyirlər. Necə deyərlər heç kimin vecinə deyil. Ailə məcəlləsinin 20-ci maddəsində yazılır ki, "Tərəflərdən birinin nikahın pozulması haqqında razılığı olmadıqda, məhkəmə ər-arvadın barışması üçün 3 ay müddət müəyyən etməklə işi təxirə sala bilər. Barışıq olmadıqda və ya onlar (onlardan biri) nikahın pozulmasına təkid etdikdə nikah pozulur". Bu normanın icra mexanizması demək olar ki, yox səviyyəsindədir. Məhkəmələr tərəfindən müddət müəyyən olunur, lakin onun icrası o qədər də önəmli deyil. Uzun sözün qısası belə problemləri aradan qaldırmaq üçün hər kəsin üzərinə müəyyən qədər məsuliyyət düşür. Cəmi 60-70 yaş yaşayan insanın həyatda böyük idealar uğrunda mübarizə aparması daha məqsədə müvafiqdir. Hər kəs öləcək və heç kimə nə əmlak, nə də başqa şey qalacaq. Uğurlu bir gələcək, ən əsası inkişaf etmiş bir cəmiyyətin təməli elə ailədə atılır...\n1 əjdaha! gff5c 18.04.2016 13:37, revan\nmolped Hülya avşar çekilmişdi ilk reklamında\nQızlar oğlanlardan soruşurdu ki, molpediniz var oğlanlar da mal mal baxırdı\nSonra hülya çıxırdı ortaya deyirdi ala oğlanlar aybaşı olmur gəlin bura məndə var\n5 əjdaha! gff5c 18.04.2016 01:48, revan\nsözaltı etiraf Onun xeberi yoxdur, heç söz altının da ne olduğunu bilmir. Heyatdakı en böyük yanlışım bu ola biler. Bir şeyi bilmesini isteyerem ki, onu menden ayıran aramızdakı fikir uyuşmazlığıdır. ən əsası bu cəmiyyət hələ də məni qəbul edə bilmir. Mən də bu cəmiyyəti...\nAdı qədər çətin tapılan , soyadı qədər adil olmasını isteyerdim\n0 əjdaha! gff5c 17.04.2016 17:35, revan\nhüquq Bir dövletde en önemli güc polisdirse, hakimiyyetin bölünmesi prinsipi sadece konstitusiyada yazıldığı kimi fealiyetsiz qalirsa, mehkeme hakimiyyeti anlayışı öz eksini tapa bilmirse, qanun yox day-day rehber tutulursa ölkemizde hüquq ve diger prinsipler ehemmiyetsiz olur, danışmağına bele deymez\n1 əjdaha! gff5c 17.04.2016 00:09, revan\nuniversitetə girəcəklərə məsləhətlər Qalın Bir defter götürün o an hiss etdiklerinizi yazmağa başlayın. Her gün yazın, hetta havanın nece olduğunu ve saatın neçə olduğunu da. Sevdiyiniz qızı niyə sevdiyinizi de.Her gün gelecek xeyallarınızdan yazın.Arada filosoflar kimi deneme falan da. 4 - 5 il keçsin 23 yaşınız olanda iş vaxtı nahar vaxtı oxuyun\n11 əjdaha! gff5c 16.04.2016 01:44, revan\nleyla ile mecnun "Nerde Eski ramazanlar" deye başlayan bölümü türk televizyon tarixine keçmeye adaydı. Favorim - Behzat Ç olan bölüm\nErdal Bakkal qelblerde.\n2 əjdaha! gff5c 16.04.2016 01:30, revan\nyazarların baxdığı seriallar " Dəfnə ağacı " - çox mənalı və həyatı tam olduğu kimi bizə göstərən dahi rejissor və ssenaristin birgə çəkdikləri bədii ekran əsəri\nSon zamanlar "True Detective" izlədiyim serialların içində ən yaxşılardandır.\n1 əjdaha! gff5c 16.04.2016 01:24, revan\nməsləhət görülən kitablar Mən necə idiot oldum\n0 əjdaha! gff5c 16.04.2016 01:15, revan\nazərbaycan respublikasının konstitusiyası Hər kəs hüquq və azadlıqlarından danışır ama harada yazıldığını bilmir,çətin deyil açın oxuyun.insanın öyrəndiyi hər kəlimə onun gələciyini formalaşdırır.\n(bax: ARK ikinci bölmə,üçüncü fəsil)\n0 əjdaha! gff5c 10.04.2016 18:29, revan\nyeraltından qeydlər Bu kitabı hər yaş dövründə ən azı bir dəfə oxumaq lazımdı. Oxusaz əgər, nə demək istədiyi başa düşərsiz.\nKitabı oxuyun sonra da Zeki Demirkubuzun - Yeraltı fiminə baxın\n4 əjdaha! gff5c 10.04.2016 16:26, revan\nredd Demək olar ki, bir aydan çox olar hər gün qulaq asıram."Gecenin fişi yok" ən yaxşı live albumlardan biridi. Son albumları "Mükemmel boşluk" adı qədər mənalı,fərqli və keyfiyyətlidi\n0 əjdaha! gff5c 08.04.2016 23:42, revan\nbütün azərbaycanın kim kardashianı pornstar kimi tanıması Onun götü bütün Azərbaycandan daha məşhur ya da məhşur ola bilər\n2 əjdaha! gff5c 08.04.2016 23:28, revan\nverilən kitabı qaytarmayan insan Mənim olmadığını bilə-bilə "Yad" kitabını məndən alıb qaytarmayan, hazırda prorektor olan xanıma səslənirəm.\nKitaba baxmaq üçün məndən alanda, ateizm və nihilizmin nə olduğunu, soruşanda kaş sənə cavab verməzdim.\nAyıb olsun sənə!!!!\n0 əjdaha! gff5c 31.03.2016 02:24, revan\nürəkdən sikişən pornostarlar (bax: shyla stylez ) hacı pornolarda varını yoxunu qoyur ortaya.Pul zad qalıb kenarda sen öl\n1 əjdaha! gff5c 29.03.2016 01:25, revan\n5. nəsil yazar\nəsgərliyə gedənlərə veriləcək məsləhətlər\nməsləhət görülən kitablar\nverilən kitabı qaytarmayan insan\nürəkdən sikişən pornostarlar


Aprel döyüşlərindən 5 il ötür Layihə\nAzərbaycan və Ermənistan arasında baş vermiş Aprel döyüşlərinin növbəti ildönümüdür.\nXatırladaq ki, Azərbaycan Ordusunun qələbəsi ilə yekunlaşan Aprel döyüşlərinin başlanmasından 5 il ötür.\nEkspert Asif Nərimanli qeyd edib ki, 5 il öncə bu gün - aprelin 1-dən 2-nə keçən gecə tarixə “Aprel müharibəsi” olaraq düşən döyüşlər baş verdi.\nBu, 22 il sonra Azərbaycan bayrağının işğal altındakı torpaqlara qayıtması və iki onillik sonra Ermənistan üzərində ilk strateji və siyasi qələbəmiz idi;\nSTRATEJİ QƏLƏBƏ: Tərtər rayonunun Talış kəndi ətrafındakı yüksəkliklər, Cəbrayıl rayonunun Lələtəpə yüksəkliyi, Goranboy rayonunun Gülüstan kəndi və Tərtər rayonunun Suqovuşan kəndi istiqamətində bəzi mövqelər düşməndən azad olundu.\nLələtəpə yüksəkliyinin strateji baxımdan iki əhəmiyyəti var idi: Araz boyu istiqamətdə 10 kilometrlərlə məsafəni nəzarətdə saxlamaq; Füzulinin Horadiz və Cəbrayıl rayonunun Cocuq Mərcanlı yaşayış məntəqəsində mülki əhalinin təhlükəsizliyini təmin etmək.\nTalış kəndi ətrafındakı yüksəkliklərin azad edilməsi ilə Goranboy və Naftalan şəhərinə yarana biləcək təhlükə aradan qaldırıldı.\n- Lələtəpənin azad edilməsi ilə Cocuq Mərcanlı kəndinə həyat qayıtdı və bu, Qarabağa qayıdışın başlanğıcı oldu;\n- Talış kəndi ətrafındakı yüksəkliyin azad edilməsindən sonra Ermənistanın bu istiqamətdə yerləşdirdiyi ermənilər ərazini tərk etdi (onların demək olar ki, yarısı Vətən müharibəsinə qədər hələ də qayıtmamışdı).\nSİYASİ QƏLƏBƏ: münaqişənin nizama salınması prosesi ilə məşğul olan ATƏT-in Minsk qrupunun regiona illərdir “turist səfərləri” nəticəsində Qarabağda düşmənin xeyrinə olan status-kvo davam etməkdə idi. Həmsədrlərin bu fəaliyyəti dünya ictimaiyyətində münaqişənin “dondurulmuş” olduğuna dair yanlış fikirlər yaratmış və beynəlxalq güclər bu problemi rəfə qaldırmışdılar. Azərbaycan əsgəri problemi “tozlanmış rəf”dən götürdü və BMT Təhlükəsizlik Şurasının Qarabağa dair qətnamələrini onu qəbul edənlərin önünə çıxartdı.\nAzərbaycan əsgəri sübut etdi ki, işğal olunmuş torpaqlardan vaz keçməyib, münaqişə “dondurulmuş” deyil, hər an ildırımsürətli hücumla ərazi bütövlüyümüzü bərpa edə bilər.\nErmənistanın yaratdığı üç mif sıradan çıxdı:\n- Azərbaycan Qarabağı azad etmək iqtidarında deyil;\n- Azərbaycan Ordusu 90-cı illərin köhnə tanklarına malik nizamsız ordudur;\n- Azərbaycan I Qarabağ savaşının məğlub tərəfidir və heç vaxt bu sindromdan xilas ola bilməyəcək;\nVə ən əsası “Aprel müharibəsi” Vətən müharibəsinin məşqi idi. 5 il öncə bu gecə şəhid olan Azərbaycan əsgəri 4 il sonra o torpaqlara qayıdışın təməlini atdı...


Moto satılır - Losinoostrovsky, Moskva\nSatılır motosikl - Losinoostrovski, Moskva\nMoskvanın Losinoostrovski bölgəsi, moto satışı, ən çox ziyarət edilən pulsuz elan saytlarından birində - 495. şəhər.\nHər kəs 495.city İnternet bülletenində bir reklam yerləşdirə bilər - "Moto Satış", o cümlədən Moskva və Moskva bölgəsində mal və ya xidmət satan xaricilər. Nəşrlər üçün məcburi qeydiyyat tələb olunur. Moskvanın Losinoostrovski bölgəsində “Moto satışı” elanı təqdim edərkən təsvir və fotoşəkillər əlavə olunmalıdır. Daha çox təfərrüat və əlaqə, məhsulunuzu tez və gəlirli bir şəkildə satma ehtimalı o qədər çoxdur. Potensial alıcılar yalnız müsbət rəyləri olan təsdiqlənmiş, qeydiyyatdan keçmiş istifadəçilərə inanırlar.\n• Avtomobil bazarı - Moskvanın Losinoostrovski bölgəsində satılan bütün nəqliyyat növləri (yeni və işlənmiş);\n• Moskvanın Losinoostrovski sahəsindəki elektronika (bu);\n• Losinoostrovski ərazisindəki daşınmaz əmlak (evlər, mənzillər, torpaq sahələri, anbarlar və sənaye binaları), Moskva;\n• Moskvanın Losinoostrovski bölgəsindəki mebel;\nÜstəlik veb saytımızda reklamı bizdən sifariş edə bilərsiniz. Moskvadan və Rusiyanın digər şəhərlərindən minlərlə İnternet istifadəçisi sizin haqqınızda məlumat əldə edəcəkdir. Moskvanın Losinoostrovski şəhərində "Moto satma" elanı yerləşdirin və nəticə sizi gözləməyəcək !!!